recursal/SuperWikiNEXT-32B huggingface dataset:
{{Infobox personဒါရိုက်တာ<

====directorစပီးဘက်ခ်====

```
| image            = Steven Spielberg Cannes 2013 3.jpg
| caption          = ၂၀၁၃ ကိန်းရုပ်ရှင်ပွဲတော်တွင် တွေ့ရသည့် စပီးလ်ဘတ်ခ်
| birth_date       =  (1946-12-18) ဒီဇင်ဘာ ၁၈၊ ၁၉၄၆ (အသက် ၇၆)
| birth_place      = စင်စင်နတီ၊ အိုဟိုင်းယိုးပြည်နယ်၊ အမေရိကန်ပြည်ထောင်စု
| residence        = လော့အင်ဂျလိမြို့
| birth_name       = Steven Allan Spielberg
```

 | spouse = 

* Amy Irving (၁၉၈၅-၁၉၈၉)
* Kate Capshaw (၁၉၉၁)

```
| children         = ၆
| occupation       = ရုပ်ရှင်ဖန်တီးသူ
```

 | notable\_works = 

* *Close Encounters of the Third Kind*
* *E.T. the Extra-Terrestrial*
* *Jaws*
* *Jurassic Park*
* *Lincoln*
* *Munich*
* *Indiana Jones*
* *Saving Private Ryan*
* *Schindler's List*

```
| education        = Saratoga (CA) High School
| alma_mater       = ကယ်လီဖိုးနီးယားပြည်နယ် တက္ကသိုလ်
| religion         = ဂျူးဘာသာ
| relations        = Anne Spielberg (ညီမ)
| networth         = IncreaseUS$၃.၆ ဘီလီယံ (ဇန်၊ ၂၀၁၅)
| years_active     = ၁၉၆၃-လက်ရှိ
```

}}

**စတီဗင် စပီးလ်ဘတ်ခ်** (၁၉၄၆ ဒီဇင်ဘာ ၁၈ - ) သည် အမေရိကန် ရုပ်ရှင်ဒါရိုက်တာ တစ်ဦးဖြစ်သည်။ ၎င်းသည် ဇာတ်ညွှန်းရေးခြင်း၊ ရုပ်ရှင်ထုတ်ဝေခြင်း၊ ဗွီဒီယိုဂိမ်း ဒီဇိုင်းရေးဆွဲခြင်းတို့ကိုလည်း လုပ်ဆောင်သည်။ ရုပ်ရှင်လောကအတွင်း နှစ် ၄၀ ကျော်ကြာ ကျင်လည်ခဲ့သူ စပီးလ်ဘတ်ခ်သည် အကြောင်းအရာအမျိုးမျိုးနှင့် ဇာတ်လမ်းအမျိုးအစား အမျိုးမျိုးကို ရိုက်ကူးခဲ့ပြီးဖြစ်သည်။ စပီးလ်ဘတ်ခ်၏ စောစောပိုင်း သိပ္ပံခေတ်လွန်နှင့် စွန့်စားခန်း ရုပ်ရှင်များကို ခေတ်သစ်ဟောလိဝုဒ် လူကြိုက်များ ရုပ်ရှင်ဇာတ်ကားများ၏ ပကတူးပုံစံအဖြစ် အတုယူကြလေ့ရှိသည်။ သူ၏ နောက်ပိုင်း ဇာတ်ကားများတွင် ဂျူးလူမျိုးများ အသတ်ခံရခြင်း၊ ကျွန်စနစ်၊ စစ်ပွဲနှင့် အကြမ်းဖက်သမားများ စသည့် အကြောင်းအရာများကို အသားပေး ရိုက်ကူးလာသည်။ ရုပ်ရှင်လောကက စပီးလ်ဘတ်ခ်မှာ လူကြိုက်အများဆုံးနှင့် လွှမ်းမိုးမှု အကြီးမားဆုံး ရုပ်ရှင်ဒါရိုက်တာအဖြစ် အမွန်းတင်ကြသည်။ သူသည် DreamWorks ရုပ်ရှင်ကုမ္ပဏီကို ပူးတွဲထူထောင်ခဲ့သူလည်း ဖြစ်သည်။

ကိုးကား
-------

1. ↑  American Film Institute။ AFI Life Achievement Award။ Afi.com။  October 20, 2013 တွင် ပြန်စစ်ပြီး။
2. ↑  Steven Spielberg Biography။ Biography.com (December 18, 1947)။ 14 May 2011 တွင် မူရင်းအား မော်ကွန်းတင်ပြီး။  January 31, 2011 တွင် ပြန်စစ်ပြီး။
3. ↑  "Steven Spielberg". *Forbes*. Retrieved January 15, 2015.
4. ↑  McBride၊ Joseph (1997)။ *Steven Spielberg*။ Faber and Faber။ p. 37။ ISBN 0-571-19177-0။
5. ↑  *The cinema of Steven Spielberg: Empire of light*. Nigel Morris. Wallflower Press. 2007

ပြင်ပလင့်ခ်များ
---------------

* Wikimedia Commons ရှိ စတီဗင် စပီးလ်ဘတ်ခ် နှင့်ပတ်သက်သော မီဒီယာများ
ကလမိုင်ဒီးယ(Chlamydia infection) ဟုခေါ်သည့် ကူးစက်ရောဂါတစ်မျိုးသည် များသောအားဖြင့် လူတို့တွင် လိင်ဆက်ဆံမှုမှ ကူးစက်သော ရောဂါတစ်မျိုးဖြစ်သည်။ ကလမိုင်ဒီးယ ထရချိုမက်တစ်စ်(Chlamydia trachomatis) ဟုခေါ်သည့် ဗိုင်းရပ်စ်တစ်မျိုးကြောင့်ဖြစ်ပွားခြင်း ဖြစ်ပြီး အဏုဇီဝဆေးဖြင့်ပင် ပျောက်ကင်းနိုင်သည်။ ကလမိုင်ဒီးယ ကူးစက်ရောဂါ ဟူသည့် စကားစုအား ကလမိုင်ဒီးယစီး ဗက်တီးယီးယား မျိုးရင်းတွင် ပါဝင်သည့် မျိုးစိတ်များကြောင့် ဖြစ်ရသော ကူးစက်ရောဂါအားလုံးကို ခေါ်သည်။ စီ ထရချိုမက်တစ်စ်(C. trachomatis) ကို လူတို့တွင်သာ တွေ့ရသည်။.မျက်စိရောဂါနှင့် ကလမိုင်ဒီးယ သည် လူ၏ လိင်အင်္ဂါမှတဆင့် ကူးစက်တတ်သော အဓိက ကူးစက်ရောဂါတစ်မျိုးဖြစ်သည်။ 

ဤကူးစက်ရောဂါသည် ကမ္ဘာပေါ်ရှိ လူတို့တွင် လိင်ဆက်ဆံမှုမှ ကူးစက်သော ယေဘူယျရောဂါတစ်မျိုးဖြစ်ပြီး အမေရိကန်ပြည်ထောင်စုတွင် နှစ်စဉ် ကလမိုင်ဒီးယ ကူးစက်ရောဂါ၏ ပြဿနာပေါင်း ၂.၈ သန်းခန့် ဖြစ်ပွားသည်ဟု သိရသည်။ ယင်းသည် လူများ၏ ယေဘူယျ အများဆုံး STI ဗက်တီးယီးယားဖြစ်သည်။

စီ ထရချိုမက်တစ်စ် ကို သဘာဝအခြေအနေ၌ လူတို့၏ ဆဲလ်များအတွင်းတွင် ရှာဖွေတွေ့ရှိနိုင်သည်။ ပါးစပ်၊ စအိုနှင့် ရိုးရိုးလိင်ဆက်ဆံနေစဉ် အတွင်း ကလမိုင်ဒီးယား ပြန့်ပွားနိုင်လေသည်။ မိခင်မှ ကလေးငယ်အား ပုံမှန် မီးဖွားခြင်းမှတဆင့် ကူးစက်နိုင်သည်။ ကလမိုင်ဒီးယ ရောဂါရှိသော လူအများစုတွင် ရောဂါလက္ခဏာ မပြချေ။ ကလမိုင်ဒီးယား ရောဂါရှိနေသော မိန်းမများ၏ တစ်ဝက်နှင့် လေးပုံ ပုံ သုံးပုံသော မိန်းများသည် ကလမိုင်ဒီးယ ရောဂါရှိနေပါသော်လည်း ရောဂါလက္ခဏာမရှိခြင်းသောကြောင့် ယင်းတို့ ကူးစက်ခံနေရသည်ဟု မသိကြချေ။ ထိတွေ့ဆက်ဆံခြင်းမရှိခဲ့သော်လည်း အကျိုးဆက်များ ကြာသော်အချိန် သို့မဟုတ် တိုတောင်းအချိန် နှစ်မျိုးစလုံးနှင့်အတူ မျိုးပွားခြင်းနှင့် အခြား ကျန်းမာရေး ပြဿနာများအား အဓိကဖြစ်ပွားစေသည်။

ကမ္ဘာနှင့်အဝန်းတွင် ကလမိုင်ဒီးယ မျက်စိနာရောဂါ သို့မဟုတ် ထရချိုမ(Trachoma) သည် မျက်စိကွယ်သည်အထိ ဖြစ်ပွားစေသော ယေဘူယျ ရောဂါတစ်မျိုးဖြစ်သည်။ ကမ္ဘာ့ကျန်မာရေးအဖွဲ့အစည်းကြီး၏ ခန့်မှန်ချက်က မျက်ကွယ်သူများ၏ ၁၅ ရာခိုင်နှုန်းသည် ၁၉၅၅ ခုနှစ်တွင် ဖြစ်ပွားခဲ့ပြီး ၂၀၀၂ ခုနှစ်တွင် ၃.၆ ရာခိုင်နှုန်းခန့်သာ ဖြစ်ပွားခဲ့သည် ဆို၏။.

ကိုးကား
-------

1. ↑  www.chlamydiae.com (professional) - Taxonomy diagram။ 18 September 2010 တွင် မူရင်းအား မော်ကွန်းတင်ပြီး။  2007-10-27 တွင် ပြန်စစ်ပြီး။
2. ↑  Chlamydia fact sheet from the Centers for Disease Control and Prevention
3. ↑  Gerbase AC, Rowley JT, Mertens TE (1998). "Global epidemiology of sexually transmitted diseases". *Lancet* **351 Suppl 3**: 2–4. PMID 9652711.
4. ↑  Thylefors B, Négrel AD, Pararajasegaram R, Dadzie KY (1995). "Global data on blindness" (pdf). *Bull World Health Organ* **73** (1): 115–21. PMID 7704921.  မော်ကွန်းတင်ပြီးမိတ္တူ။ 25 June 2008 တွင် မူရင်းအား မော်ကွန်းတင်ပြီး။  29 October 2011 တွင် ပြန်စစ်ပြီး။ မော်ကွန်းတင်ပြီးမိတ္တူ။ 25 June 2008 တွင် မူရင်းအား မော်ကွန်းတင်ပြီး။  29 October 2011 တွင် ပြန်စစ်ပြီး။ မော်ကွန်းတင်ပြီးမိတ္တူ။ 25 June 2008 တွင် မူရင်းအား မော်ကွန်းတင်ပြီး။  29 October 2011 တွင် ပြန်စစ်ပြီး။
5. ↑  Resnikoff S, Pascolini D, Etya'ale D *et al* (2004). "Global data on visual impairment in the year 2002" (pdf). *Bull World Health Organ* **82** (11): 844–851. PMID 15640920.
6. ↑  Belland R, Ojcius D, Byrne G (2004). "Chlamydia". *Nat Rev Microbiol* **2** (7): 530–1. doi:10.1038/nrmicro931. PMID 15248311.

အခြား ဝက်ဆိုဒ်များ
------------------

* Resources, symptoms list and guidelines about Chlamydia Archived 7 April 2013 at the Wayback Machine.
**ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၂)** သည် မြန်မာနိုင်ငံ၏ ဥပဒေပြုရေး အမျိုးသားလွှတ်တော် မဲဆန္ဒနယ်များမှ ရန်ကုန်တိုင်းဒေသကြီးအတွက် သတ်မှတ်ထားသော မဲဆန္ဒနယ်တစ်ခု ဖြစ်သည်။

၂၀၁၀ ခုနှစ် အထွေထွေရွေးကောက်ပွဲ
-------------------------------

ပြည်ထောင်စုရွေးကောက်ပွဲကော်မရှင်၏ ထုတ်ပြန်ချက်အရ ၂၀၁၀ ခုနှစ် အထွေထွေရွေးကောက်ပွဲ၏ ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၂)တွင် ဒဂုံမြို့သစ်(တောင်ပိုင်း)မြို့နယ်၊ ဒဂုံမြို့သစ်(ဆိပ်ကမ်း)မြို့နယ်နှင့် သာကေတမြို့နယ်စသဖြင့် မြို့နယ်ပေါင်း သုံးခု ပါဝင်သည်။

* အနိုင်ရ ကိုယ်စားလှယ်မှာ ပြည်ထောင်စုပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (USDP) မှ ဦးညွန့်တင် ဖြစ်သည်။

၂၀၁၅ ခုနှစ် အထွေထွေရွေးကောက်ပွဲ
-------------------------------

ပြည်ထောင်စုရွေးကောက်ပွဲကော်မရှင်၏ ထုတ်ပြန်ချက်အရ ၂၀၁၀ ခုနှစ် အထွေထွေရွေးကောက်ပွဲ၏ ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၂)တွင် ဒဂုံမြို့သစ်(တောင်ပိုင်း)မြို့နယ်နှင့် ဒဂုံမြို့သစ်(ဆိပ်ကမ်း)မြို့နယ် နှစ်ခု ပါဝင်သည်။ ယခင်က သာကေတမြို့နယ် ပါဝင်ခဲ့သော်လည်း မဲဆန္ဒနယ်အမှတ် (၄) သို့ ပြောင်းလဲသတ်မှတ်လိုက်သည်။ 

* အနိုင်ရ ကိုယ်စားလှယ်မှာ အမျိုးသားဒီမိုကရေစီအဖွဲ့ချုပ် (NLD) မှ ဦးဌေးဦး ဖြစ်သည်။

၂၀၂၀ ခုနှစ် အထွေထွေရွေးကောက်ပွဲ
-------------------------------

ပြည်ထောင်စုရွေးကောက်ပွဲကော်မရှင်၏ ထုတ်ပြန်ချက်အရ ၂၀၂၀ ခုနှစ် အထွေထွေရွေးကောက်ပွဲ၏ ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၂)တွင် ထန်းတပင်မြို့နယ်၊ မှော်ဘီမြို့နယ်နှင့် ရွှေပြည်သာမြို့နယ်တို့ဖြင့် ပြောင်းလဲဖွဲ့စည်းထားသည်။  ယခင် ၂၀၁၅ ခုနှစ်အထွေထွေရွေးကောက်ပွဲတွင် ဤမြို့နယ်သုံးခုကို မဲဆန္ဒနယ်အမှတ်(၉) အဖြစ် သတ်မှတ်ထားခဲ့သည်။ 

* ပြည်ထောင်စုရွေးကောက်ပွဲကော်မရှင် ကြေညာချက်အမှတ် (၂/၂၀၂၁)အရ ၂၀၂၀ ပြည့်နှစ်၊ နိုဝင်ဘာလ ၈ ရက်နေ့တွင် ကျင်းပပြုလုပ်ခဲ့သည့် ပါတီစုံဒီမိုကရေစီအထွေထွေ ရွေးကောက်ပွဲရလဒ်များ ပယ်ဖျက်ကြောင်း ကြေညာလိုက်သည်။

ကိုးကား
-------

1. ↑  Union Election Commission (November 2010)။ ၂၀၁၀ ပြည့်နှစ် ပါတီစုံဒီမိုကရေစီအထွေထွေရွေးကောက်ပွဲအတွက်သတ်မှတ်ထားသည့်အမျိုးသားလွှတ်တော်မဲဆန္ဒနယ်များ (in Burmese)။
2. ↑  Union Election Commission (နိုဝင်ဘာလ ၂၀၁၅)။ ၂၀၁၀ ပြည့်နှစ်၊ ပါတီစုံဒီမိုကရေစီ အထွေထွေရွေးကောက်ပွဲအတွက် သတ်မှတ်ထားသည့်အမျိုးသားလွှတ်တော် မဲဆန္ဒနယ်များ (in ဗမာဘာသာ)။
3. ↑  Union Election Commission (နိုဝင်ဘာလ)။ ၂၀၂၀ ပြည့်နှစ်၊ ပါတီစုံဒီမိုကရေစီ အထွေထွေရွေးကောက်ပွဲအတွက် သတ်မှတ်ထားသည့်အမျိုးသားလွှတ်တော် မဲဆန္ဒနယ်များ (in မြန်မာဘာသာ)။
4. ↑  ပြည်ထောင်စုရွေးကောက်ပွဲကော်မရှင် (26)။ ၂၀၂၀ ပြည့်နှစ်၊ နိုဝင်ဘာလ ၈ ရက်နေ့တွင် ကျင်းပပြုလုပ်ခဲ့သည့် ပါတီစုံဒီမိုကရေစီအထွေထွေရွေးကောက်ပွဲရလဒ်များ ပယ်ဖျက်ကြောင်း ကြေညာခြင်း။
**ဦးသာဌေး** (၁၉၅၈ မွေးဖွား) သည် လက်ရှိ မြန်မာနိုင်ငံ၏ ပြည်ထောင်စုတရားသူကြီးချုပ်ဖြစ်သည်။ ၎င်းကို နိုင်ငံတစ်ဝန်းလုံးအရေးပေါ်အခြေအနေကြေညာထားသည့်ကာလ ၂၀၂၃ ဩဂုတ် ၃ရက်တွင် နိုင်ငံတော်စီမံအုပ်ချုပ်ရေးကောင်စီက ခန့်အပ်ခဲ့ခြင်းဖြစ် သည်။ ၂၀၀၈ခုနှစ်ဖွဲ့စည်းပုံအခြေခံဥပဒေ အရ ပေါ်ပေါက်လာသည့် ဒုတိယမြောက် ပြည်ထောင်စုတရားသူကြီးချုပ် လည်းဖြစ်သည်။

ပညာသင်ဘဝ
--------

၁၉၈၀ ခုနှစ်တွင် ရန်ကုန်တက္ကသိုလ် ဥပဒေဘွဲ့ (LL.B) ကိုရရှိခဲ့သည်။ယင်းဘွဲ့ကို စာပေးစာယူသင်တန်းဖြင့် ရရှိခဲ့ခြင်းဖြစ်သည်။

ဝန်ထမ်းဘဝ
---------

ဥပဒေဘွဲ့ရရှိပြီးနောက် တပ်မတော်(ကြည်း)ဗိုလ်သင်တန်းကျောင်းမှ တဆင့် တပ်မတော်သို့ ဝင်ရောက်ခဲ့သည်။ယင်းနောက် စစ်ဥပဒေချုပ်ရုံးတွင် လက်ထောက်စစ်ဥပဒေချုပ်ရာထူးအထိ ဗိုလ်မှူးကြီးအဆင့်ဖြင့် ၂၄ နှစ်ကျော် တာဝန်ထမ်းဆောင်ခဲ့သည်။သူသည် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီလက်ထက် ၂၀၁၀ ခုနှစ်တွင် ဗိုလ်မှူးကြီးအဆင့်ဖြင့် စစ်ဥပဒေချုပ်ရုံးမှ အငြိမ်းစားယူခဲ့ပြီး ပြည်ထောင်စုရွေးကောက်ပွဲကော်မရှင် အဖွဲ့ဝင် အဖြစ် ခန့်အပ်တာဝန်ပေးခြင်းခံရသည်။ထိုတာဝန်ကို ၂၀၁၁ ခုနှစ် မတ်လ ၂၉ ရက်အထိ တာဝန်ထမ်းဆောင်ခဲ့သည်။ ၂၀၁၁ ခုနှစ်၊ မတ်လ ၃၀ ရက်နေ့တွင် ပြည်ထောင်စုတရားလွှတ်တော်ချုပ် တရားသူကြီးအဖြစ် ပြည်ထောင်စုလွှတ်တော် တွင် အဆိုတင်သွင်းခံရမှုအရ ပြည်ထောင်စုတရားလွှတ်တော်ချုပ်တရားသူကြီး ဖြစ်လာသည်။ထိုတာဝန်ကို ၂၀၁၁ မတ်လ ၃၀ရက်မှ စစ်အာဏာသိမ်းပြီး ၂၀၂၂ ခုနှစ်၊ မတ်လ ၁၃ ရက်နေ့အထိ တာဝန်ထမ်းဆောင်ခဲ့သည်။ ၂၀၂၂ မတ်လ ၁၄ ရက်နေ့တွင် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံးဥက္ကဋ္ဌ အဖြစ် ခန့်အပ်ခြင်းခံရသည်။

တရားသူကြီးချုပ်တာဝန်
--------------------

၂၀၂၃ ခုနှစ်၊ ဩဂုတ်လ ၃ ရက်နေ့အထိ နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံးဥက္ကဋ္ဌ အဖြစ်တာဝန်ထမ်းဆောင်ခဲ့ပြီးနောက် နောက်တစ်ရက်တွင် နိုင်ငံတော်စီမံအုပ်ချုပ်ရေးကောင်စီက ၎င်းကို ပြည်ထောင်စုတရားသူကြီးချုပ်အဖြစ်ခန့်အပ်သည်။

မိသားစုဘဝ
---------

ဦးသာဌေး သည် အိမ်ထောင်သည်တစ်ဦး ဖြစ်သည်။၎င်း၏ အကိုမှာ  နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီဝင်ဟောင်းလည်းဖြစ်၊ စစ်ကိုင်းတိုင်းဒေသကြီးဝန်ကြီးချုပ်ဟောင်းလည်း ဖြစ်သည့် ဦးသာအေး ဖြစ်သည်။

ကိုးကား
-------



1. ↑  ပြည်ထောင်စု တရားသူကြီးချုပ်၊ ပြည်ထောင်စုစာရင်းစစ်ချုပ်၊ ဖွဲ့စည်းပုံအခြေခံဥပဒေဆိုင်ရာခုံရုံး ဥက္ကဋ္ဌများ အပါအဝင် ဒုတိယဝန်ကြီးအချို့ ခန့်အပ်။ *Eleven Media* (၃ ဩဂုတ်၂၀၂၃)။  ၅ ဩဂုတ် ၂၀၂၃ တွင် ပြန်စစ်ပြီး။
2. ↑  ပြည်ထောင်စု တရားလွှတ်တော်ချုပ် တရားသူကြီး ဦးသာဌေး ကရင်ပြည်နယ်အတွင်းရှိ တရားသူကြီးများ၊ တရားရေး အရာရှိများနှင့် တွေ့ဆုံ။ *Myanmar Digital News* (၃ မေ ၂၀၁၉)။  ၅ ဩဂုတ် ၂၀၂၃ တွင် ပြန်စစ်ပြီး။
3. ↑  ပြည်ထောင်စုတရားလွှတ်တော်ချုပ်တရားသူကြီးများ။ *The Supreme Court of The Union of Myanmar*။  ၅ ဩဂုတ် ၂၀၂၃ တွင် ပြန်စစ်ပြီး။
4. ↑  နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံးဥက္ကဋ္ဌ ခန့်အပ်တာဝန်ပေး။ *MWD Webportal* (၁၄ မတ် ၂၀၂၂)။  ၅ ဩဂုတ်၂၀၂၃ တွင် ပြန်စစ်ပြီး။
**ဘလပိတိယနည်းပညာကောလိပ်** သည် သီရိလင်္ကာနိုင်ငံ၊ ဂယ်လီခရိုင်၊ ဘလပတိယမြို့တွင် တည်ရှိသည့် ကောလိပ်တစ်ခု ဖြစ်သည်။ ၁၉၈၂ တွင် တည်ထောင်ခဲ့သည်။ ကောလိပ်ကို နည်းပညာပညာရေးနှင့် လေ့ကျင့်ရေးဌာနက ထိန်းချုပ်ထားသည်။

တိုးချဲ့မှု
-----------

၂၀၀၇ ခုနှစ်တွင် Hilfswerk Austria သည် ကောလိပ်သို့ လိုအပ်သည့်ပစ္စည်များ အပြည့်အစုံတပ်ဆင်ထားသည့် အဆောက်အဦတစ်ခုကို လှူဒါန်းခဲ့သည်။ ၎င်းအဆောက်အဦတွင် စာကြည့်တိုက်နှစ်ခုနှင့် ကွန်ပျူတာဓာတ်ခွဲခန်းတစ်ခု ပါဝင်သည်။ ကုန်ကျစရိတ် ရူပီ သန်း ၂၀ ရှိခဲ့သည်။ ဆိုလာစွမ်းအင်ထောက်ပံ့ထားသည့် လျှပ်စစ်နှင့် ကွန်ပျူတာဓာတ်ခွဲခန်းကို ၂၀၁၁ ခုနှစ်၊ ဇူလိုင်လ ၂၉ ရက်နေ့တွင် ဖွင့်လှစ်ခဲ့သည်။ ၎င်းပရောဂျက်ကို ကိုရီးယားအပြည်ပြည်ဆိုင်ရာပူးပေါင်းဆောင်ရွက်ရေးအေဂျင်စီက ဒီဇိုင်းဆွဲခြင်း၊ စီမံမှုများ လုပ်ဆောင်ခဲ့သည်။

ကိုးကား
-------

1. ↑  "Technical College Balapitiya"၊ Department of Technical Education and Training၊ 2 March 2012။ 3 March 2012 တွင် ပြန်စစ်ပြီး။ Archived from the original on 16 January 2014။
2. ↑  "Hilfswerk Austria donates water treatment plant"၊ Sunday Observer၊ 2 September 2007။ 25 February 2012 တွင် ပြန်စစ်ပြီး။ Archived from the original on 4 March 2016။
3. ↑  "KOICA Helps Technical Training New Computer Lab For Balapitiya TC"၊ Ceylon Daily News၊ 4 August 2011။ 2 March 2012 တွင် ပြန်စစ်ပြီး။ Archived from the original on 11 July 2012။
**ရုရှားတွင်** — သည် ယူကရိန်းနိုင်ငံကို လွတ်လပ်သောနိုင်ငံအဖြစ် အသိအမှတ်မပြုရန်နှင့် စာလုံးပေါင်းသတ်ပုံရှောင်ရန် ရုရှားမီဒီယာအများစု၏ တသမတ်တည်းဖြစ်သော မူဝါဒကြောင့် ဖြစ်ပေါ်လာသည့် ဘုံ meme ဖြစ်သည်။ ယူကရိန်းတွင် "နယ်မြေ" ဟူသော အဓိပ္ပာယ်ဖြင့် "ယူကရိန်းတွင်" ဖြင့် အစားထိုးသည်။ ယင်းသို့ ရှောင်ရှားခြင်း အလေ့အကျင့်သည် ရုရှားဝီကီပီးဒီးယားတွင် သက်ဆိုင်သော စံနှုန်းကို အသိအမှတ်ပြုခြင်းနှင့် အခြားပြည်နယ်များနှင့် ဆက်စပ်၍ ရေးသားထားသည့်အတိုင်း "ယူကရိန်းတွင်" ရေးသားရန် ကြိုးပမ်းမှုများကိုပင် ပိတ်ပင်ထားခြင်းဖြင့် အဆုံးသတ်ခဲ့သည်။ "ရိုမေးနီးယားတွင်" စသည်ဖြင့်)။

ထို့ကြောင့်၊ ယူကရိန်းမီဒီယာနယ်ပယ်တွင် "ရုရှားတွင်" ပေါင်းစပ်မှုကို "ဆန့်ကျင်ဘက်မှသက်သေ" အဖြစ်လည်းကောင်း၊

meme ၏သမိုင်းမှ
---------------

ရုရှားတွင် meme အသုံးပြုမှုအပေါ် အာရုံစိုက်သည့် ပထမဆုံးလုပ်ဆောင်မှုတစ်ခုမှာ မတ်လ 7 ရက်၊ 2014 ခုနှစ်တွင် ရေဒီယိုအသံလွှင့်ဌာန "Europa Plus" နှင့် ၎င်း၏အိမ်ရှင် Yuliya Burkovskaya:

"ကျွန်ုပ်တို့၏ရုရှားညီအစ်ကိုများအားသဒ္ဒါစည်းမျဉ်းများဆီသို့ဆွဲဆောင်ရန်အတွက်၊ မတ်လ ၇ ရက်မှစ၍ သတင်းနှင့်ဖျော်ဖြေရေးအစီအစဉ်များထုတ်လွှင့်မှုတွင် "ရုရှားတွင်" အစား "ရုရှား၌" ဟူသောစကားလုံးကိုအသုံးပြုသည်။ ကျွန်ုပ်တို့၏ရုရှားလုပ်ဖော်ကိုင်ဖက်များစွာသည် "ယူကရိန်း" ဟူသောစကားလုံးနှင့် "in" ဟူသောဝိဘတ်အသုံးပြုမှုတွင် အခြေခံကွဲပြားမှုကို မတွေ့မြင်ရပြီး "ယူကရိန်းတွင်" သည် ခွဲခြမ်းထားသောနယ်မြေအတွက် သဒ္ဒါမှန်ကန်သောစကားစုဖြစ်ကြောင်း အာမခံသောကြောင့်၊ ရုရှားဖက်ဒရေးရှင်း၏ နယ်နိမိတ်သတ်မှတ်ထားသော နယ်မြေအတွက် "in Russia" ဟူသော စကားစု။

သုတ
---

အဆိုပါအကြောင်းအရာသည် ဘာသာဗေဒပညာရှင်နှင့် လူမှုရေးစိတ်ပညာရှင်နှစ်ဦးစလုံး၏ သိပ္ပံဆိုင်ရာ သုတေသနပြုမှု၏ အရာဝတ္ထုတစ်ခု ဖြစ်လာခဲ့သည်။ အခြားသူများတွင် T. M. Andreeva (Kyiv Taras Shevchenko National University) မှ "အမည်ခံထားသော FB မှတ်ချက်များစနစ်တွင် "ရုရှား" အမည်ကို အစားထိုးသည့် "ရုရှား" ကဲ့သို့သော စာပေများ (Kyiv Taras Shevchenko National University)၊ စကားလုံးပုံစံ "ယူကရိန်းတွင်", "ယူကရိန်းတွင်" I. V. Magrytska နှင့် R. A. Khoma ([[Volodymyr Dalya ဟုခေါ်သော အရှေ့ယူကရိန်းအမျိုးသားတက္ကသိုလ် နှင့် [ [Ivano-Frankivsk National Technical University of Oil and Gas]]) (ကျမ်းကိုးစာရင်းကို အရင်းအမြစ်ကဏ္ဍတွင် အောက်တွင်ဖော်ပြထားသည်)။

မှတ်စုများ
----------

1. ↑  [https: //www.obozrevatel.com/ ukr/society/15784-ukrainska-evropa-plyus-pochala-govoriti-na-rosii.htm ယူကရိန်း "ဥရောပပလပ်စ်" "ရုရှားတွင်" စသည်]  com/ Archived September 22, 2017[Date mismatch], at the Wayback Machine. 03/07/2014။

ကြည့်ပါ။ ထို့အတူ
----------------

* ဘာသာစကားစံနှုန်း

အရင်းအမြစ်များ
--------------

* ကျွန်ုပ်တို့သည် "ရုရှားတွင်" ဟူသော စကားစုကို "ရုရှားတွင်" အစား "ရုရှားတွင်" သုံးသည် Archived March 28 ၊ 2022, at the Wayback Machine. ။  Archived June 28, 2017, at the Wayback Machine. မတ် ၂၁၊ ၂၀၁၄။
* ယူကရိန်းခံစားချက်များ။ ရုရှားမှာ။ Ukrainian Sensations  သည် ချန်နယ် 1+1 ၏ ဂျာနယ်လစ်စုံစမ်းရေး ပရောဂျက်တစ်ခုဖြစ်သည်။
* Magrytska I. V. R. A. Khoma။ တစ်ဖန် "ယူကရိန်းတွင်", "ယူကရိန်း" ဟူသောစကားလုံးပုံစံများကိုအသုံးပြုခြင်း၏မှန်ကန်မှုအကြောင်းတစ်ဖန် // Prykarpatskyi visnyk NTSh ။ Slovo။ — 2015. — အမှတ် 2. — P. 130—135။
* Andreeva T. M. FB အမည်ခံစနစ်တွင် "ရုရှား" ကို အစားထိုးခြင်း - မှတ်ချက်များArchived 20 January 2022 at the Wayback Machine.။ သိပ္ပံနှင့် ပညာရေးသည် ရှုထောင့်အသစ်ဖြစ်သည်။ လူသားပညာနှင့် လူမှုရေးသိပ္ပံ၊ VI(၂၈)၊ I.- ၁၆၉၊ ဇွန် ၂၀၁၈။

အမျိုးအစား-Memes
အမျိုးအစား-ယူကရိန်း-ရုရှားဆက်ဆံရေး
**ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၃)** သည် မြန်မာနိုင်ငံ၏ ဥပဒေပြုရေး အမျိုးသားလွှတ်တော် မဲဆန္ဒနယ်များမှ ရန်ကုန်တိုင်းဒေသကြီးအတွက် သတ်မှတ်ထားသော မဲဆန္ဒနယ်တစ်ခု ဖြစ်သည်။

၂၀၁၀ ခုနှစ် အထွေထွေရွေးကောက်ပွဲ
-------------------------------

ပြည်ထောင်စုရွေးကောက်ပွဲကော်မရှင်၏ ထုတ်ပြန်ချက်အရ ၂၀၁၀ ခုနှစ် အထွေထွေရွေးကောက်ပွဲ၏ ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၂)တွင် တောင်ဥက္ကလာပမြို့နယ်၊ ရန်ကင်းမြို့နယ်၊ သင်္ဃန်းကျွန်းမြို့နယ်စသဖြင့် မြို့နယ်ပေါင်း သုံးခု ပါဝင်သည်။

* အနိုင်ရ ကိုယ်စားလှယ်မှာ အမျိုးသားဒီမိုကရေစီအင်အားစုပါတီ (NDF) မှ ဦးဖုန်းမြင့်အောင် ဖြစ်သည်။

၂၀၁၅ ခုနှစ် အထွေထွေရွေးကောက်ပွဲ
-------------------------------

ပြည်ထောင်စုရွေးကောက်ပွဲကော်မရှင်၏ ထုတ်ပြန်ချက်အရ ၂၀၁၀ ခုနှစ် အထွေထွေရွေးကောက်ပွဲ၏ ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၃)တွင် တောင်ဥက္ကလာပမြို့နယ်၊ ရန်ကင်းမြို့နယ်၊ **တာမွေမြို့နယ်**၊ သင်္ဃန်းကျွန်းမြို့နယ်တို့ဖြင့် မြို့နယ်ပေါင်း (၄)ခု ဖွဲ့စည်းထားသည်။ ယခင် ၂၀၁၅ ခုနှစ်အထွေထွေရွေးကောက်ပွဲတွင် မြို့နယ် (၃)ခုသာ ရှိခဲ့ပြီး၊ တာမွေမြို့နယ်ကို မဲဆန္ဒနယ်အမှတ်(၄) မှ အမှတ်(၃) သို့ ပြောင်းလဲ ဖွဲ့စည်းလိုက်သည်။ 

* အနိုင်ရ ကိုယ်စားလှယ်မှာ အမျိုးသားဒီမိုကရေစီအဖွဲ့ချုပ် (NLD) မှ ဒေါက်တာမြတ်ညဏစိုး ဖြစ်သည်။

၂၀၂၀ ခုနှစ် အထွေထွေရွေးကောက်ပွဲ
-------------------------------

ပြည်ထောင်စုရွေးကောက်ပွဲကော်မရှင်၏ ထုတ်ပြန်ချက်အရ ၂၀၂၀ ခုနှစ် အထွေထွေရွေးကောက်ပွဲ၏ ရန်ကုန်တိုင်းဒေသကြီး အမျိုးသားလွှတ်တော် မဲဆန္ဒနယ်အမှတ်(၃)တွင် မင်္ဂလာဒုံမြို့နယ်နှင့် အင်းစိန်မြို့နယ်တို့ဖြင့် ဖွဲ့စည်းထားသည်။ ယခင် ၂၀၁၅ ခုနှစ်အထွေထွေရွေးကောက်ပွဲက သတ်မှတ်ခဲ့သော ထန်းတပင်မြို့နယ်၊ မှော်ဘီမြို့နယ်နှင့် ရွှေပြည်သာမြို့နယ်တို့ကို မဲဆန္ဒနယ်အမှတ်(၂)သို့ ရွေ့ပြောင်းဖွဲ့စည်းလိုက်သည်။ 

* ပြည်ထောင်စုရွေးကောက်ပွဲကော်မရှင် ကြေညာချက်အမှတ် (၂/၂၀၂၁)အရ ၂၀၂၀ ပြည့်နှစ်၊ နိုဝင်ဘာလ ၈ ရက်နေ့တွင် ကျင်းပပြုလုပ်ခဲ့သည့် ပါတီစုံဒီမိုကရေစီအထွေထွေ ရွေးကောက်ပွဲရလဒ်များ ပယ်ဖျက်ကြောင်း ကြေညာလိုက်သည်။
**ဦးအောင်ဇော်သိန်း** (၁၉၅၇ ဖွား) သည် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး ၏ ဆဌမမြောက် ဥက္ကဋ္ဌ ဖြစ်သည်။တပ်မတော်သားဟောင်းတစ်ဦးဖြစ်ခဲ့သည့်အပြင် ပြည်ထောင်စုတရားလွှတ်တော်ချုပ် တရားသူကြီး အဖြစ်လည်းတာဝန်ထမ်းဆောင်ခဲ့သူဖြစ်သည်။

ငယ်ဘဝ
-----

သူသည် ရန်ကုန်တက္ကသိုလ် မှ B.A. (Law), LL.B (Rangoon University) ရရှိခဲ့သူဖြစ်သည်။

ဝန်ထမ်းဘဝ
---------

ဥပဒေဘွဲ့ ရရှိပြီးနောက် တပ်မတော်ဗိုလ်သင်တန်းကျောင်းမှတဆင့် စစ်မှုထမ်းသည်။ယင်းနောက် စစ်ဥပဒေချုပ်ရုံး တွင်တာဝန်ထမ်းဆောင်သည်။ ဗိုလ်မှူးကြီးအဆင့်ဖြင့် ယင်းရုံးတွင်ပင် လက်ထောက် စစ်ဥပဒေချုပ် ရာထူးတာဝန်ယူခဲ့သည်။ယင်းနောက် စာချုပ်စာတမ်းနှင့် စီမံကိန်းရေးရာ ဌာနခွဲ၊ မြန်မာ့စီးပွားရေးကော်ပိုရေးရှင်း တွင် ဒု-အထွေထွေ မန်နေဂျာ အဖြစ် ပြောင်းလဲတာဝန်ထမ်းဆောင်ခြင်းလည်းရှိခဲ့သည်။

တရားသူကြီးဖြစ်လာပုံ
-------------------

၂၀၁၁ ဖေဖော်ဝါရီ ၂၂ ရက်တွင် ကျင်းပသည့် ပြည်ထောင်စုလွှတ်တော် အစည်းအဝေးတွင် နိုင်ငံတော်သမ္မတဦးသိန်းစိန်က က၎င်းအား ပြည်ထောင်စုတရားလွှတ်တော်ချုပ် တရားသူကြီး တစ်ဦးအဖြစ် ခန့်ထားလိုကြောင်း ထည့်သွင်းကာ အဆိုတင်သွင်းသည်။ ပြည်ထောင်စုလွှတ်တော်က ကန့်ကွက်ရန်မရှိ အတည်ပြုပေး၍ ၂၀၁၁ မတ်လ ၃၀ရက်ကစပြီး ပြည်ထောင်စုတရားလွှတ်တော်ချုပ် တရားသူကြီး ဖြစ်လာခဲ့သည်။ထိုတာဝန်ကို စစ်အာဏာသိမ်းပြီးသည့် ၂၀၂၁ နောက်ပိုင်း ၂၀၂၃ ဩဂုတ်လ ၃ရက်အထိ တစ်ဆက်တည်း ထမ်းဆောင်ခဲ့သည်။သူသည် တရားလွှတ်တော်ချုပ်တရားသူကြီးအဖြစ် တာဝန်ထမ်းဆောင်စဉ် ဒေါ်အောင်ဆန်းစုကြည်အပါအဝင် NLD ဝန်ကြီးအချို့၏ အဂတိအမှုစွပ်စွဲချက်များအား ပယ်ဖျက်ပေးဖို့တောင်းဆိုချက်ကို  ပယ်ချခဲ့ရာတွင် အဓိကဦးဆောင်သူတစ်ဦးဖြစ်ခဲ့သည်။ ၂၀၂၃ ဩဂုတ် ၃ရက်တွင် ဖွဲ့စည်းပုံအခြေခံဥပဒေ ခုံရုံး ဥက္ကဋ္ဌအဖြစ် နိုင်ငံတော်စီမံအုပ်ချုပ်ရေးကောင်စီ က ၎င်းအားတာဝန်ပေးခဲ့သည်။

ကိုးကား
-------


1. ↑  ပြည်ထောင်စု တရားသူကြီးချုပ်၊ ပြည်ထောင်စုစာရင်းစစ်ချုပ်၊ ဖွဲ့စည်းပုံအခြေခံဥပဒေဆိုင်ရာခုံရုံး ဥက္ကဋ္ဌများ အပါအဝင် ဒုတိယဝန်ကြီးအချို့ ခန့်အပ်။ *Eleven Media* (၃ ဩဂုတ်၂၀၂၃)။  ၅ ဩဂုတ် ၂၀၂၃ တွင် ပြန်စစ်ပြီး။
2. ↑  တရားလွှတ်တော်ချုပ် တရားသူကြီးစာရင်း တင်သွင်း။ *VOA Burmese* (၂၂ ဖေဖော်ဝါရီ ၂၀၁၁)။  ၁၀ ဩဂုတ် ၂၀၂၃ တွင် ပြန်စစ်ပြီး။
3. ↑  ပြည်ထောင်စုတရားလွှတ်တော်ချုပ် တရားသူကြီး ဦးအောင်ဇော်သိန်း မိုးညှင်းဗဟိုအကျဉ်းထောင်အား ကြည့်ရှုစစ်ဆေး။ *Myanmar Digital News* (၄ နိုဝင်ဘာ ၂၀၁၉)။  ၁၀ ဩဂုတ် ၂၀၂၃ တွင် ပြန်စစ်ပြီး။
4. ↑  အဂတိအမှုတွေ ပယ်ဖျက်ပေးဖို့ တောင်းဆိုချက် တရားလွှတ်တော်ချုပ် ပယ်ချ။ *RFA Burmese* (၁၅ မတ် ၂၀၂၂)။  ၁၀ ဩဂုတ် ၂၀၂၃ တွင် ပြန်စစ်ပြီး။
5. ↑  စစ်ကောင်စီအပြောင်းအလဲ - ယုံကြည်စိတ်ချရသူတွေကို ဗိုလ်ချုပ်မှူးကြီးဝန်းရံ။ *BBC Burmese* (၅ ဩဂုတ် ၂၀၂၃)။  ၁၀ ဩဂုတ် ၂၀၂၃ တွင် ပြန်စစ်ပြီး။
ဤကျွန်းပါဝင်​သောနိုင်ငံ အတွက် ယူနိုက်တက်ကင်းဒမ်းနိုင်ငံ ကို ကြည့်ပါ။
သမိုင်းဝင်နိုင်ငံ အတွက် ဂရိတ်ဗြိတိန်ဘုရင့်နိုင်ငံ ကို ကြည့်ပါ။

**ဗြိတိန်ပြည်တော်ကြီး** တနည်းအားဖြင့် **ဂရိတ်ဗြိတိန်**ဟုခေါ်သောနိုင်ငံတော်ကြီးသည်  ၁၇၀၁ခုနှစ် မေလ ၁ရက်မှ ၁၈၀၀ခုနှစ် ဒီဇင်ဘာ ၃၁ရက်နေ့အထိ အနောက်ဥရောပတွင် အချုပ်အခြာအာဏာပိုင်နိုင်ငံတစ်နိုင်ငံဖြစ်ပါသည်။ နိုင်ငံတော်ကို ၁၇၀၆ခုနှစ် ပြည်ထောင်စုသဘောတူစာချုပ်ဖြင့် ဖန်တီးခဲ့ပြီး ၁၇၀၇ခုနှစ် ပြည်ထောင်အက်ဉပဒေတွင် အတည်ပြု လက်မှတ်ရေးထိုးခဲ့ပြီး အင်္ဂလန် ( ဝေလနယ်အပါအဝင်)နှင့် စကော့တလန် နိုင်ငံတို့ကို ပေါင်းစည်းကာ ဗြိတိန် နှင့် ၎င်း၏ အစွန်အဖျား ကျွန်းများ အားလုံးကို စုစည်းကာ တစ်ခုတည်းသော နိုင်ငံအဖြစ် ဖွဲ့စည်းရန်၊ မန်းကျွန်းနှင့် ရေလက်ကြားရှိကျွန်းတို့ကို ချန်လှပ်သည်။ ဝက်စ်မင်စတာနန်းတော်ရှိ ပါလီမန် တစ်ခုတည်းက တစ်ပြည်ထောင်စနစ်ဖြင့် အုပ်ချုပ်ခဲ့သော်လည်း ကွဲပြားသော ဥပဒေစနစ်များဖြစ်သည့် အင်္ဂလိပ်ဥပဒေ နှင့် စကော့ဥပဒေတို့ကို ဆက်လက်အသုံးပြုခဲ့သည်။

**ဂရိတ်ဗြိတိန်**သည် အတ္တလန္တိတ်သမုဒ္ဒရာ၏ အနောက်မြောက်ဘက်တွင် တည်ရှိသော ကျွန်းကြီးဖြစ်သည်။ စတုရန်းကီလိုမီတာ ၂သိန်းကျော် ကျယ်ဝန်းပြီး ဗြိတိသျှပိုင်ကျွန်းများတွင် အကြီးဆုံးဖြစ်ကာ ကမ္ဘာပေါ်တွင် နဝမမြောက် အကြီးဆုံးကျွန်းဖြစ်သည်။ 
အနောက်ဘက်တွင် အိုင်ယာလန်ကျွန်း တည်ရှိသည်။၂၀၁၁ခုနှစ်တွင် လူဦးရေ သန်း၆၀ကျော်ရှိပြီး အင်ဒိုနီးရှားနိုင်ငံ ဂျာဗားကျွန်း၊ ဂျပန်နိုင်ငံ ဟွန်ရှူးကျွန်းတို့ပြီးလျှင် ကမ္ဘာပေါ်တွင် တတိယမြောက် လူဦးရေ အများဆုံးကျွန်းဖြစ်သည်။

ဂရိတ်ဗြိတိန်ကျွန်း၏တည်​နေရာ

မှတ်စု
------

ကိုးကား
-------

1. ↑  "After the political union of England and Scotland in 1707, the nation's official name became 'Great Britain'", *The American Pageant, Volume 1*, Cengage Learning (2012)
2. ↑  *Union with Scotland Act 1706 Article I*၊ That the two Kingdoms of England and Scotland shall upon the First day of May which shall be in the year One thousand seven hundred and seven and forever after be united into one Kingdom by the name of Great Britain..."
3. ↑  Islands by land area, United Nations Environment Programme။ Islands.unep.ch။ 1 December 2015 တွင် မူရင်းအား မော်ကွန်းတင်ပြီး။
**ဗူးခရက်မြို့**သည် ရူမေးနီးယားနိုင်ငံ၏ မြို့တော်ဖြစ်၍ ဒန်းညုမြစ်လက်တက် တစ်ခုဖြစ်သော ဒမ်ဗိုဗစ်ဇား မြစ်ပေါ်တွင် ခွ၍ တည်ရှိသည်။ ဗူးခရက်မြို့သည် နိုင်ငံ၏ အရှေ့တောင်ပိုင်းတွင် တည်ရှိပြီး ထုတ်ကုန်လုပ်ငန်းများ၊ ယဉ်ကျေးမှု ဆိုင်ရာ ဗဟိုမြို့ တစ်မြို့ဖြစ်သည်။ ဒန်းညုမြစ် မြောက်ဘက် ၃၃ မိုင် ကွာဝေးသည်။ ဒမ်ဗိုဗစ်ဇား မြစ်ဝမှ ၃၇ မိုင် ဝေးသည်။ မြို့၏ အဆောက်အအုံများနှင့် တကွ လမ်းပန်းတိုကို ပြင်သစ်နိုင်ငံ ပါရီမြို့ နမူနာအတိုင်း တည်ဆောက်ထားသဖြင့် ယင်းမြို့ကို ဥရောပအရှေ့ပိုင်း၏ ပါရီမြို့ဟူ၍လည်း ခေါ်ကြသည်။

အခေါ်အဝေါ်
----------

CEC နန်းတော်နှင့် တော်ဝင် အစောင့်တပ်ဖွဲ့များ
ဗူးခရက်ဟူသော အမည်သည် ဗူးကာ ဘုရားရှိခိုးကျောင်းကလေးကို အစွဲပြု၍ တွင်သည်ဟု အချို့ကဆို၍ အချို့ကမူ ရူမေးနီယန်းဘာသာဖြင့် ပျော်မြူးဖွယ်ရာ မြို့ ဟု အဓိပ္ပာယ် ရသော ဗူးကာရက်စီဟူသော စကားမှ လာသော အမည်ဟုဆိုကြသည်။ ယင်းမြို့၏ အစိုးရသုံး အမည်မှာ ဗူးကာရက်စတီမြို့ဖြစ်သည်။ ဗူးခရက်မြို့သည် ရူမေးနီးယန်းအစိုးရ ရုံးစိုက်ရာ မြို့ဖြစ်သည်။

ဗူးခရက်မြို့သည် ယခုအခါ တွင် ခေတ်မှီအဆောက်အဦးများဖြင့် တိုးတက်လျက် ရှိသောလည်း အချို့နေရာများတွင် ရှေးခေတ် အဆောက်အအုံအချို့နှင့် လမ်းကျဉ်းကလေးများလည်း ရှိသေးသည်။ စင်စစ် ဗူးခရက်မြို့သည် ရူမေးနီးယားနိုင်ငံ ပေါ်ပေါက်မလာမီကပင် တည်ရှိပြီး ဖြစ်သော မြို့ဖြစ်သော်လည်း၊ ၁၄ ရစုနှစ်ကပင် စတင်တည်ထောင် သော မြို့ဖြုစ်သဖြင့် အကောင်းဆုံးမြို့တမြို့ဟုကား မခေါ်နိုင်ချေ။

သမိုင်း
-------

၁၈၆၁ ခုနှစ်တွင် ဝေါ့လေ့ကီးယားနှင့် မော်လဒေးဗီးယားနယ် ၂ နယ်ကို ပေါင်း၍ ရူမေးနီးယားနိုင်ငံ ထူထောင်သောအခါ ဝေါ့လကီးယားနယ်၏ မြို့တော် ဗူးခရက်ကို မြို့အဖြစ် သတ်မှတ်သည်။ ဗူးခရက်မြို့သည် အခြား ဘော်လကန်မြို့များကဲ့သို့ စစ်ဒဏ်ကို အကြိမ်ကြိမ် ခံခဲ့ရသည်။ ပထမ ကမ္ဘာစစ်အတွင်း ၁၉၁၆ ခုနှစ်မှ ၁၉၁၈ ခုနှစ်အထိ နှစ်များအတွင်း ဂျာမာန်တို့ သိမ်းပိုက်ထားခြင်း ခံရ၍၊ ဒုတိယ ကမ္ဘာစစ်အတွင်း ကမူ ရူမေးနီးယားအစိုးရ၏ ဘက်ပြောင်းမှုကြောင့် ဗူးခရက်မြို့သည် မဟာမိတ်ရော ဂျာမန်တို့ကပါ တိုက်ခိုက်ခြင်း ခံရလေသည်။ 

Lacul din Parcul Titan

စီးပွားရေး
----------

ဗူးခရက်မြို့သည် ဒုတိနှစ်များအတွင်း စက်မှု၊ လက်မှု လုပ်ငန်းများကို ချဲ့ထွင်လုပ်ကိုင် လာခဲ့သည်။ နိုင်ငံခြားမှ ချည်မျှင်ကို မှာယူ၍ အထည်ရက်လုပ်သည့် လုပ်ငန်းသည် တိုးတက်ထွန်းကား လာ၏။ ဗူးခရက်မြို့၏ ထင်ရှားသော စက်မှုလုပ်ငန်းများမှာ မြေထည်လုပ်ငန်း၊ သံထည်လုပ်ငန်း၊ အထည်အလိပ်လုပ်သန်း၊ သားရေ၊ ဆပ်ပြာ၊ စက္ကူ၊ အရက်၊ စသော လုပ်ငန်းများဖြစ်သည်။ ဗူးခရက်မြို့သည် ဓာတ်ဆီ အမြောက်အမြား ဖြန့်ဖြူးရာ မြို့ကြီးလည်း ဖြစ်သည်။ 

၁၉၄၀ ခုနှစ်အတွင်း ဗူးခရက်မြို့၏ မြို့တွင်းတစ်နေရာ

လူမှုရေး
--------

၁၉၆၁ ခုနှစ်၏ ခန့်မှန်းခြေအရ ဗူးခရက်မြို့၏ လူဦးရေသည် ၁,၂၂၉,၁၃၅ ယောက်ဖြစ်သည်။ မြို့သူမြို့သားများသည် အရှေ့တိုင်း၏ ဝတ်စားဆင်ယင်မှုနှင့် ဓလေ့ထုံးစံကို လိုက်နာကြသော်လည်း အထူးသဖြင့် အထက်တန်းလွှာတို့ကမူ အနောက်တိုင်း ယဉ်ကျေးမှုကို လိုက်နာကြသည်။ 

The Cismigiu Lake

ပညာရေး
------

၁၈၄၆ ခုနှစ်တွင် တည်ထောင်သော ဗူးခရက် တက္ကသိုလ်သည် ဥရောပတိုက် အရှေ့ပိုင်း၍ အကောင်းဆုံးတက္ကသိုလ်များအနက် တစ်ခု အပါအဝင်ဖြစ်သည်။။

ကိုးကား
-------

1. 1 2  Paris of the east။ 4 June 2012 တွင် မူရင်းအား မော်ကွန်းတင်ပြီး။  12 August 2010 တွင် ပြန်စစ်ပြီး။
2. ↑  Bucica, 2000, p.6.
3. ↑  မော်ကွန်းတင်ပြီးမိတ္တူ။ 13 August 2010 တွင် မူရင်းအား မော်ကွန်းတင်ပြီး။  13 August 2010 တွင် ပြန်စစ်ပြီး။
4. ↑  မြန်မာ့စွယ်စုံကျမ်း အတွဲ ၁၊ အပိုင်း ၈
**မရန်းပင်**သည် ဆယ့်နှစ်ရာသီ စိမ်းလန်းသော 
အပင်လတ်မျိုးဖြစ်၍ အမြင့်ပေ ၄ဝ ထိရှိသည်။ ရုက္ခဗေဒ 
အလိုအားဖြင့် ဗိုအီ အိုပေါဇီတီဖိုလီယာဟုခေါ်၍ အန်နကာ
ဒီအေးစီအီး မျိုးရင်းတွင် ပါဝင်သည်။ မြန်မာနိုင်ငံ တနင်္သာရီ
တိုင်းနှင့် ကပ္ပလီကျွန်းစုတွင် အလွန်ပေါများသည်။ မိုးအလွန်
ပါးသော မြန်မာနိုင်ငံ အလယ်ပိုင်း ဒေသများမှတစ်ပါး အခြား
အပိုင်းများ၌ မရန်းခြံများကို တွေ့မြင်နိုင်သည်။ အကိုင်းကူး
စိုက်နည်းဖြင့် အပင်သစ်များ ပွားလာအောင် ပြုလုပ်နိုင်သော 
အပင်မျိုးပင် ဖြစ်သော်လည်း၊ မြန်မာနိုင်ငံတွင် အစေ့ပျိုး၍သာ 
မရန်းပင် စိုက်လေ့ ရှိကြသည်။ အပင်မကြီးလွယ်ချေ။

မရန်းပင်များသည် ထူထပ်သိပ်သည်းသော အရွက်
တို့ဖြင့် သိုက်မြိုက်ဝေဆာလျက်ရှိရာ အလွန်လှပသော အပင်
မျိုးဖြစ်သည်။ လှပတင့်တယ်၍ အရိပ်အာဝါသကောင်း 
ရရှိသော သစ်ပင်များဖြစ်သည့်အလျောက် ထိုအပင်ကို လူတို့
အလွန်နှစ်သက်ကြသည်။ ထို့ကြောင့် မြန်မာနိုင်ငံတွင် 
တောလက်ကျေးရွာများနှင့် ဘုန်းကြီးကျောင်းဝင်းများ 
၌ မရန်းပင်များကို စိုက်ပျိုးထားတတ်ကြသည်။

မရန်းရွက်များသည် လှံသွားပုံရှိ၍ ၄ လက်မခန့်
ရှည်သည်။ ပြောင်လက်၍ ချောနေသည်။ အခေါက်တွင် 
ပတ်သေး ပတ်ကြောင်းများ ခပ်စိပ်စိပ်ရှိ၍ မွဲပြာညစ်ညစ် အရောင်ရှိသည်။ မရန်းပွင့်များမှာ သေးငယ်သော်လည်း ၃ လက်မခန့်ရှည်သော အခိုင်များဖြင့် ပွင့်ကြသည်။ နတ်တော်လနှင့် ပြာသိုလများတွင် အပွင့်များပွင့်၍ တန်ခူးလနှင့် ကဆုန်လများတွင် မှည့်ကြသည်။ အသီးချဉ်မျိုးနှင့် အသီးချိုမျိုးဟူ၍ မရန်းပင်နှစ်မျိုး နှစ်စားရှိသည်။ အချဉ်ပင်၏ အသီးမှည့်များသည် လိမ္မော်ရင့်ရောင်ရှိ၍ အချိုသီးထက် အလုံးကြီးသည်။ မရန်းချိုသီးမှည့်သည့် အဝါဖျော့ဖျော့ အရောင်ရှိ၍ အရသာမှာ ချဉ်ဖြုံးဖြုံးရှိသည်။

မရန်းပင်များကို အသီးအလို့ငှာ စိုက်ပျိုးလေ့ရှိကြသည်။ မြန်မာလူမျိုးတို့သည် မရန်းသီးကို အကင်းမှအစ အသီးမှည့်သည်အထိ အမျိုးမျိုး ပြုပြင်စီမံ၍ စားလေ့ရှိကြသည်။ မရန်းသီးဆားစိမ်၊ မရန်းသီးသနပ်၊ မရန်းယို၊ မရန်းပြား စသည်ဖြင့် မရန်းသီးကို ကြာရှည်ခံအောင် ဖွယ်ဖွယ်ရာရာ စီမံ၍ စားသုံးတတ်ကြသည်။

မရန်းပင်ကို အချို့ဒေသများတွင် မရင်းပင်ဟူ၍လည်း ခေါ်ကြသည်။ မွန်ဘာသာဖြင့် မရန်းပင်ကို ဘရန်း၊ သို့မဟုတ် 
ဘရိုင်းဟူ၍ ခေါ်သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၈)
ဆီးနှင်းပြိုက်ကျ
တောင်မြင့်စည်းစုတ်ခတ်သံကြိုး

ဆီးနှင်းပြိုက်ကျ
----------------

(ဆီးနှင်းပြိုက်ကျ-ချမ်းဆောင်း။ ညံ့ပျောင်းပျောင်း။ ဝတ်နံ့ငယ်လေ လှောင်းလှောင်း။ နံ့ပန်းပေါင်း။ ။)၂
(စက်လျောင်း စက်လျောင်း ဘုံသာခွင်။ မှေးမှိတ်ပျော်မရွှင်။ ။)၂
(စိတ်မှာပင်။ ထိပ်ချာတင်။ ရိပ်ခါမြင်မိ။ လိပ်ပြာမင်း။ ထူးထွေများဘိခြင်း။ ။)၂
(ရင်တွင်း ရင်တွင်း ပူလှတယ်။ ထင်စားယောင်မိတယ်။ ။)၂
(ညက်ပြာသွယ်။ စက်ရာဝယ်။ ဖက်ကာလှယ်လို့ လျောင်းလဲ။ လျောင်းလဲ။ စက်ပါသော် ပျော်သေးဘဲ။ ။)၂
(သံဝါကျော်။ ကြံခါမျှော်။ လျှောက်ခွင့်ဆုပန်သော်။ ။)၂
(ရှင်တော်မွေတော်ကိုယ်တော်ပေါင်စု။ မြတ်စွာအင်းခရုငယ်နှင့်လေး။ ။)၂
(သုံးလူ့ သုံးလူ့ ထွတ်ချာမှန်။ ကူကြီးမြတ်ဘုန်းလျှံ။)၂ ။ 
(ညက်စံညက်စံ ညက်စံပြာဝင်း။ သစ္စာမတည်ယွင်းသည်နှင့်)၂ ( ထန်ပြင်း ခြောက်ရောင်ခြည်လေတည့်မှ။ ***လျှံလင်းမြတ်မှန်တည်***။ ။)၂
တောင်မြင့် တောင်ဖျား။ ကန်သာအိုင်နား။ ရေယာဉ် သီတာခြားပါလို့။ ဘုရားမြတ်ဘုန်းလူ လေတည့်မှ ဘုရားမြတ်ဘုန်းလူ။

* တချို့မူ၌ "လျှံလင်းတောက်လောင်ကြည်" ဟူ၍လည်းရှိသည်။

ကျေးဇူးတင်ပါသည်
---------------

ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
**ဦးတူးဂျာ**(၁၉၅၉ ဖွား) သည် ကချင်တိုင်းရင်းသားတရားသူကြီးတစ်ဦး ဖြစ်သည်။လက်ရှိ ကချင်ပြည်နယ်တရားလွှတ်တော် တရားသူကြီးချုပ် တာဝန်ထမ်းဆောင်နေသည်။ သူသည် အငြိမ်းစားပြည်နယ်တရားသူကြီးလည်း ဖြစ်သည်။

ပညာရေးနှင့်ဝန်ထမ်းဘဝ
--------------------

ရန်ကုန်အဝေးသင်တက္ကသိုလ် မှနေ၍ ဥပဒေဘွဲ့ကို ၁၉၈၁ခုနှစ် တွင်ရရှိခဲ့သည်။၁၉၈၃ ခုနှစ်ကစပြီး တရားရေးဌာနသို့ တရားရေးအရာရှိအဆင့်(၄) ဖြင့် ဝင်ရောက်တာဝန်ထမ်းဆောင်ခဲ့သည်။ထိုမှတဆင့် ရာထူးအဆင့်ဆင့် တိုးပြီး ၂၀၀၇ ခုနှစ်တွင် ကချင်ပြည်နယ်တရားရုံး ပြည်နယ်တရားသူကြီးအဖြစ် တိုးမြှင့်ခြင်းခံရသည်။ထိုတာဝန်ကို သမ္မတဦးသိန်းစိန်လက်ထက် ကချင်ပြည်နယ်တရားလွှတ်တော် တရားသူကြီးချုပ် အဖြစ် ခန့်အပ်ခံရသည်အထိ နောက်ဆုံးတာဝန်ထမ်းဆောင်ခဲ့သည်။

တရားလွှတ်တော်တရားသူကြီးဘဝ
-------------------------

၂၀၀၈ဖွဲ့စည်းပုံအခြေခံဥပေဒေအရ တိုင်ဒေသကြီးနှင့်ပြည်နယ်အလိုက် တရားလွှတ်တော်များပေါ်ပေါက်လာချိန်တွင် ၎င်းသည် ကချင်ပြည်နယ်တရားလွှတ်တော် တရားသူကြီးချုပ် အဖြစ် သမ္မတ၏အဆိုပြုမှုကို ခံရသည်။ကချင်ပြည်နယ်လွှတ်တော် ကလည်း သဘောတူမကန့်ကွက်သည့်အတွက် ပြည်နယ်တရားလွှတ်တော်တရားသူကြီးချုပ်တာဝန်ကို ၂၀၁၁ ခုနှစ် မတ်လ ၃၀ရက်က စပြီး ထမ်းဆောင်သည်။သူသည် သမ္မတဦး သိန်းစိန်လက်ထက်၊သမ္မတ ဦးထင်ကျော် လက်ထက်၊သမ္မတ ဦးဝင်းမြင့် လက်ထက် အပါအဝင် လက်ရှိ နိုင်ငံတော်စီမံအုပ်ချုပ်ရေးကောင်စီ လက်ထက် အထိ ကချင်ပြည်နယ်တရားလွှတ်တော် တရားသူကြီးချုပ် အဖြစ် ရှိနေခဲ့သည်။

မိသားစုဘဝ
---------

အိမ်ထောင်သည် တစ်ဦး ဖြစ်ကာ သား ၃ဦး၊သမီး ၁ဦးရှိသည်။

ကိုးကား
-------


1. ↑  ကချင်ပြည်နယ်တရားလွှတ်တော် တရားသူကြီးချုပ်။ *ကချင်ပြည်နယ်တရားလွှတ်တော်*။  ၂၄ ဩဂုတ် ၂၀၂၃ တွင် ပြန်စစ်ပြီး။
2. ↑  ကချင်ပြည်နယ်တရားလွှတ်တော်တရားသူကြီးချုပ် ဦးတူးဂျာ ပူတာအိုခရိုင်အတွင်းရှိ ခရိုင်/မြို့နယ် တရားရုံးများမှ တရားသူကြီးများ၊ ဥပ‌ဒေအရာရှိများ၊ ရုံးဝန်ထမ်းများနှင့်တွေ့ဆုံပြီး ရုံးလုပ်ငန်းဆိုင်ရာကိစ္စရပ်များအား လမ်းညွှန်မှာကြားကာ ထောက်ပံ့ငွေများပေးအပ်။ *ကချင်ပြည်နယ် ခရိုင်ပြန်ဆက်* (၆ မေ ၂၀၂၃)။  ၂၄ ဩဂုတ် ၂၀၂၃ တွင် ပြန်စစ်ပြီး။
3. ↑  ကချင်ပြည်နယ်၊ ခရိုင်၊ မြို့နယ် တရားရုံးဝန်ထမ်းသားသမီးများအား ပညာသင်ထောက်ပံ့ကြေးနှင့် ကျောင်းသုံးပစ္စည်းများ ထောက်ပံ့။ *Myanmar Digital News* (၄ ဇွန် ၂၀၂၂)။  ၂၄ ဩဂုတ် ၂၀၂၃ တွင် ပြန်စစ်ပြီး။
နာဂိုယာ တီဗွီ မျှော်စင်
ညအချိန်
**နာဂိုယာ တီဗွီ မျှော်စင်** (名古屋テレビ塔, Nagoya Terebi-tō) သည် ဂျပန်နိုင်ငံ အလယ်ပိုင်း၊ နာဂိုယာမြို့တွင် တည်ရှိသည့် ရုပ်မြင်သံကြားဆိုင်ရာ မျှော်စင် တခုဖြစ်သည်။

သမိုင်းကြောင်း
--------------

Hisaya Ōdori ပန်းခြံတွင်ရှိသည့် ၎င်းရှေးကျသည့် မျှော်စင်အား ၁၉၅၄ ခုနှစ်တွင် တည်ဆောက်ပြီးစီးခဲ့သည်။ ၁၈၀ မီတာ အမြင့် ရှိပြီး မီတာ ၉၀ (the indoor Sky Deck) နှင့် ၁၀၀မီတာ (the outdoor Sky Balcony) အမြင့်တို့တွင် လေ့လာမှုဆိုင်ရာ ကုန်းပတ်ရှိသည်။ မီတာ သုံးဆယ် အမြင့်တွင် စားသောက်ဆိုင်တဆိုင်နှင့် ပြခန်းပါရှိသည်။ အပေါ်ထပ်တွင် ဘိုးလင်းပစ်သည့်ကွင်းပါရှိသည်။ ညအချိန်တွင် တောက်ပနေသည့် မီးများကြောင့် **"Thunder Tower"** ဟု အမည်ပြောင် ရရှိထားသည်။

ကျော်ကြားမှုများ
----------------

Mothra vs. Godzilla (၁၉၆၄) ရုပ်ရှင်တွင် မျှော်စင်အား ဆွဲနှုတ်သည့် ဇာတ်ဝင်ခန်းတွင်ပါဝင်ခဲ့သည်။ ၁၉၉၂ ခုနှစ် တွင် ပြန်လည်ဆန်းသစ်ထားသည့် Mothra vs. Godzilla တွင်လည်း ဖျက်ဆီးခြင်း ခံခဲ့ရသည်။ သည် တစ်ခါတွင် မွန်းစတား Battra မှ အစိတ်စိတ်အမြွှာမြွှာ ဖျက်ဆီးပစ်ခဲ့သည်။

Seraph of the End အန်နီမဲ၏ အတွဲ (၂) အပိုင်း (၅)တွင်လည်းပါဝင်ခဲ့သည်။

ပြင်ပလင့်ခ်များ
---------------

|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***Nagoya TV Tower*** နှင့် ပတ်သက်သော မီဒီယာ ရှိသည်။ |

* Official Website (ဂျပန်ဘာသာဖြင့်)
* Nagoya TV Tower at *Structurae*

ကိုဩဒိနိတ်: 35°10′20.7″N 136°54′30″E﻿ / ﻿35.172417°N 136.90833°E﻿ / 35.172417; 136.90833
ဤဆောင်းပါးသည် ရှာဖွေရေး အင်ဂျင်များတွင် စီထားခြင်းမရှိသည့် World Wide Web ၏ အစိတ်အပိုင်း အကြောင်း ဖြစ်သည်။   အခြား အသုံးအနှုန်းများ အတွက် နက်ရှိုင်းသော ဝဘ် (သံတူကြောင်းကွဲ) ကို ကြည့်ပါ။
အမှောင် ဝဘ် နှင့် မရောထွေးပါနှင့်။
**အမှောင် ဝဘ်**, **deep net**, **မမြင်နိုင်သော ဝဘ်**, သို့မဟုတ် **ပုံးကွယ်နေသော ဝဘ်** သည် World Wide Web ၏ အစိတ်အပိုင်းဖြစ်ပြီး သာမန် ရှာဖွေရေး အင်ဂျင်များတွင် မည်သည့်အကြောင်းရင်းကြောင့်ဖြစ်စေ မတွေ့နိုင်ပေ။ ယင်းသည် မျက်နှာပြင် ဝဘ်နှင့် ဆန့်ကျင်ဘက် ဖြစ်သည်။

နက်ရှိုင်းသော ဝဘ်တွင် ဝဘ်မေးလ် အွန်လိုင်းဘဏ်လုပ်ငန်း အစရှိသော ဝန်ဆောင်မှုများစွာ ပါဝင်သည်။

အမှောင် ဝဘ် သည် နက်ရှိုင်းသော ဝဘ်၏ အစိတ်အပိုင်းဖြစ်ကာ ၎င်းထဲသို့ ဝင်ရောက်ရန်း အထူးပြုလုပ်ထားသော ဆော့ဝဲလ်များအား လိုအပ်ပေသည်။ မိမိတို့ သာမန်အသုံးပြုသော အင်တာနက် protocol နှင့် သွေဖည်လျက် encryption ဆော့ဝဲလ်များအား အသုံးချသည်။ ကွန်ပျူတာ သိပ္ပံပညာရှင် Mike Bergman သည် ၂၀၀၀ ခုနှစ်တွင် *နက်ရှိုင်းသော ဝဘ်* ဆိုသည့်အမည်အား စတင်အသုံးပြုသည်ဟု သတ်မှတ်ခံရသည်။

ကိုးကား
-------

1. ↑  Hamilton, Nigel. "The Mechanics of a Deep Net Metasearch Engine". CiteSeerX: 10.1.1.90.5847.
2. ↑   "Beyond google: the invisible web in the academic library"  (July 2004). *The Journal of Academic Librarianship* **30** (4): 265–269. doi:10.1016/j.acalib.2004.04.010. Retrieved on 2014-02-06.
3. ↑   "Crawling the Hidden Web"  (11–14 September 2001).
စိတ်ဟူသည်မှာ ရုပ်ဝတ္ထု၊ စက်ကွင်းတို့၏ ထုတ်လုပ်ရလဒ် အပိုင်းအစများ ဖြစ်ပြီး တချက်စီ တချက်စီ ဖြစ်ပျက်နေသော စိတ်ဟူသည့်အရာမှာ ရုပ်လောကနေရာထဲ၌ တနည်းနည်းဖြင့် ရှိနေသည်ဟူသည်မျိုး ဆိုသော ကာတက်စီးယန်း ရုပ်ဝါဒကို သရုပ်ဖော်ကြပုံ တမျိုး။
သဘာဝတရား ဗေဒ၏ အရေးပါလှသော အစိတ်အပိုင်း ဖြစ်သည့် **ဖြစ်တည်သရုပ် ဗေဒ** (အင်္ဂလိပ်: **ontology**) သည် ဖြစ်တည်မှု ရှိထိုက်သည်၊ လောက၌ ရှိသည်ဟု ယူဆထိုက်သော အရာဝတ္ထုဖြစ်စေ၊ သဘောသတ္တိဖြစ်စေ၊ အခြင်းအရာဖြစ်စေ၊ စသည်တို့၏ သရုပ်သကန်ကို စဉ်းစားတွေးခေါ်လျက် ၎င်းတို့ကို အမျိုးအစားများ၊ ဆက်စပ်ပုံများ ခွဲခြားဆက်စပ်ကြည့်ခြင်း အတွေးအကြံများ ဖြစ်သည်။  

သို့ဖြင့် ဖြစ်တည်ဗေဒအမျိုးမျိုးတွင် -  

* ပစ္စည်းထည် (substance) ဟူသည်က အဘယ်နည်း၊
* သဘောသရုပ် (property) ဟူသည်က အဘယ်နည်း၊
* ဝတ္ထု (object) ဟူသည်က အဘယ်နည်း၊
* ၎င်းတို့ချင်း မည်သို့ ဆက်နွယ်မှု၊ သက်ဆိုင်မှု ရှိသနည်း

စသည်တို့ကို ကြံဆတွေးခေါ်ပုံ အဖုံဖုံ ရှိပေသည်။

ခြုံငုံဖော်ပြချက်
-----------------

အရာရာတိုင်း (တခုမကျန်) ၏ တူညီမြဲတူညီသော အချက်က မည်သည့် အချက်၊ မည်သည့် အခြင်းအရာ ဖြစ်မည်နည်း ဟု အဲရစ်(စ်)တော့တယ်(လ်) က မေးခွန်း ထုတ်ခဲ့ဖူး၏။ ထိုမှစ၍ အတွေးအခေါ်သမားများက များပြားလှသော အရာရာကို အရေအတွက် ဘုံတူရာတူရာ မျိုးတူစု (category)များ ထဲသို့ အမျိုးမျိုး ကြံဆထည့်သွင်းလာကြသည်။  

ဥပမာအားဖြင့် သရက်သီးနှင့် ပန်းသီး၏ ကွဲပြားမှု၊ အနီရောင်နှင့် အပြာရောင်၏ ကွဲပြားမှု စသည်တို့ထက် (သရက်သီးနှင့် ပန်းသီးက ပါဝင်နေသည့်) "အသီး" ဟူသော မျိုးတူစု နှင့် (အနီရောင်နှင့် အပြာရောင်တို့က ပါဝင်နေသည့်) "အရောင်" ဟူသော မျိုးတူစု၊ အသီးနှင့် အရောင်တို့၏ ကွဲပြားမှုက ပိုမိုမြင့်သော အဆင့်တွင် ရှိသည်။ မျိုးတူစုဝင်ကလေးများ အသေးစိတ် အမျိုးကွဲပြားမှုထက် မတူကွဲပြားသည့် မျိုးတူစုများ၏ တဖန် အမျိုးကွဲပြားမှုက အဆင့် *ပိုမြင့်သည်*  ဟု ယူဆပြောဆိုမှုများ ရှိသည်။

အကိုးအကား
---------


1. ↑  Sandkühler၊ Hans Jörg (2010)။ "Ontologie: 2.1 Antike"။ *Enzyklopädie Philosophie*။ Meiner။ 2021-03-11 တွင် မူရင်း အား မော်ကွန်းတင်ပြီး။ 2020-12-16 တွင် ပြန်စစ်ပြီး။ Nach einer berühmten Formulierung von Aristoteles (384–322 v. Chr.), der zwar wie auch Platon nicht den Ausdruck ›O.‹ verwendet, sich jedoch der Sache nach in seiner ›ersten Philosophie‹ ausführlich damit befasst, lässt sich O. charakterisieren als die Untersuchung des Seienden als Seiendem (to on he on).
2. ↑  Categories။ Metaphysics Research Lab, Stanford University (2019)။  4 January 2021 တွင် ပြန်စစ်ပြီး။
ဒဿနိကဗေဒ၏ အဓိက ကိုင်းခွဲကဏ္ဍ ၄ခုအနက် တခု ဖြစ်သော **အကောင်း-အဆိုး ဗေဒ** (ခေါ်) **စရိယဗေဒ**၊ **လူ့ကျင့်ဝတ်ပညာ** (ကိုယ်ကျင့်တရားပညာ) (အင်္ဂလိပ်: ethics or moral philosophy) ဆိုသည်မှာ "ဖြောင့်မှန်မည် ဆိုရလောက်သော စိတ်ထား (စာရိတ္တ) နှင့် ကောင်းမှုဆန်မည်၊ ဆိုးမှုဆန်မည် ဆိုရလောက်သော လုပ်ရပ် (ကံ) တို့၏ သဘောသဘာတို့ ဟူသည်ကား မည်သို့ဖြစ်မည်နည်းတို့ကို ဆင်ခြင် ရှာဖွေ့ သုံးသပ်သမျှသော" တွေးခေါ်ဆန်းစစ်မှု အမျိုးမျိုးကို ဆိုလိုသည်။

ကောင်းခြင်း နှင့် ဆိုးခြင်း၊ မှန်ကန်ခြင်း နှင့် မှားယွင်းခြင်း၊ စင်ကြယ်မှုနှင့် ဆိုးယုတ်မှု၊ တရားမျှတမှု နှင့် တရားဥပဒေ ချိုးဖောက်မှု စသည့် အကြောင်းအရာများပင် ဖြစ်သည်။ အကောင်းနှင့်အဆိုး၊ အမှားနှင့်အမှန်၊ အကျိုးနှင့်အပြစ်တို့ကို ခွဲ ခြားဝေဖန်သော ပညာရပ်ဖြစ်သည်။

အဓိပ္ပါယ် ဖွင့်ဆိုပုံ ဒဿနိကအသွင် အမျိုးမျိုး
--------------------------------------------

### ဂေါတမ ဗုဒ္ဓ

ဗုဒ္ဓ၏ ခွဲခြားဖွင့်ဆိုပုံမှာ -  

* မိမိနှင့် သူတပါးအဖို့ ရေရှည်၊ ရေတို ကောင်းကွက်တိုးပွားစေမည့် လုပ်ရပ်များက ကောင်းမှု ဖြစ်ပြီး၊
* မိမိနှင့် သူတပါးအဖို့ ရေရှည်၊ ရေတို ကောင်းကွက်လျော့ပါးစေမည့် လုပ်ရပ်များက မကောင်းမှု ဖြစ်သည်။

မြန်မာအများစုနေဖြင့် ဤ၂မျိုးအဖို့ "ကုသိုလ်" နှင့် "အကုသိုလ်" အဖြစ် ပါဠိဝေါဟာရများ ရင်းနှီးစွာ ကြားဖူးနိုင်သည်။

ကိုးကား
-------


1. ↑  Verst၊ Ludger; Kampmann၊ Susanne; Eilers၊ Franz-Josef (2015-07-27)။ *Die Literaturrundschau*။ Communicatio Socialis။ OCLC 914511982။
2. ↑  *Internet Encyclopedia of Philosophy* "Ethics"။ January 18, 2018 တွင် မူရင်းအား မော်ကွန်းတင်ပြီး။  January 7, 2012 တွင် ပြန်စစ်ပြီး။
3. ↑  မြန်မာ့စွယ်စုံကျမ်း၊ အတွဲ(၁၂)
တရားသူကြီး **ဦးမြင့်သိန်း** (၁၉၅၈ ဖွား) သည် ဒုတိယမြောက် မကွေးတိုင်းဒေသကြီးတရားလွှတ်တော် တရားသူကြီးချုပ် ဖြစ်သည်။သူသည် ယခင်က တိုင်းဒေသကြီးလွှတ်တော် တရားသူကြီး အဖြစ် တာဝန်ထမ်းဆောင်ခဲ့သူဖြစ်သည်။သူသည် တိုင်းလွှတ်တော်တရားသူကြီးချုပ်အဖြစ် ၂၀၂၃ ဇွန်လ ၁၆ ရက်တွင် ခန့်အပ်ခံရသည်။

ပညာရေး
------

၎င်းသည် ဥပဒေဘွဲ့ကို ၁၉၈၂ ခုနှစ်တွင်လည်းကောင်း၊ စီးပွားရေးဥပဒေပညာ ဒီပလိုမာဘွဲ့ကို ၂၀၀၆ ခုနှစ်တွင် လည်းကောင်း ရန်ကုန်တက္ကသိုလ်မှ ရရှိခဲ့သည်။ တရားသူကြီး ဦးမြင့်သိန်းသည် တရားရေးဝန်ထမ်း အဆင့် (၄) အဖြစ် ၁၉၈၄ ခုနှစ်တွင် စတင်တာဝန်ထမ်းဆောင်ခဲ့ပြီး အဆင့်ဆင့် ရာထူးတိုးမြှင့်ခံ ရပြီးနောက် တရားရုံးချုပ် (နေပြည်တော်) တွင် ညွှန်ကြားရေးမှူးအဆင့်အထိ တရားရေးဝန်ထမ်းလုပ်သက် (၃၄) နှစ်ကျော် ကြာသည်အထိ တာဝန်ထမ်းဆောင်သည်။

တရားလွှတ်တော်တရားသူကြီးဘဝ
-------------------------

သူ့ကို ၂၀၁၁ ခုနှစ်၊ မတ်လ ၃၀တွင် မကွေးတိုင်းတရားလွှတ်တော် တရားသူကြီး အဖြစ် နိုင်ငံတော်သမ္မတက အဆိုပြု ခန့်အပ်သည်။ထိုတာဝန်ကို ၂၀၂၃ ဇွန်လ ၁၆ ရက် တိုင်းလွှတ်တော်တရားသူကြီးချုပ် တာဝန်မထမ်းဆောင်မီအထိ တစ်ဆက်တည်း တာဝန်ယူခဲ့သည်။

မိသားစုဘဝ
---------

၎င်းသည် အိမ်ထောင်ရှိသူတစ်ဦးဖြစ်သည်။

ကိုးကား
-------


1. ↑  မကွေးတိုင်းဒေသကြီးတရားလွှတ်တော် တရားသူကြီးချုပ် ခန့်အပ်တာဝန်ပေး။ *MWD Webportal* (၁၆ ဇွန် ၂၀၂၃)။  ၂၇ ဩဂုတ် ၂၀၂၃ တွင် ပြန်စစ်ပြီး။
2. ↑  မကွေးတိုင်းတရားလွှတ်တော်တရားသူကြီးများ။ *မကွေးတိုင်းဒေသကြီးတရားလွှတ်တော်ရုံး*။  ၂၇ ဩဂုတ် ၂၀၂၃ တွင် ပြန်စစ်ပြီး။
3. ↑  တိုင်းဒေသကြီးသို့မဟုတ်ပြည်နယ်တရားလွှတ်တော်တရားသူကြီးချုပ်များခန့်အပ်တာဝန်ပေးခြင်း။ *မြန်မာ့အလင်းသတင်းစာ(၂၀၁၁၊မတ်လ၃၁ရက်နေ့ထုတ်)စာမျက်နှာ ၁၀ပေါ်ပါ ဖော်ပြချက်* (၃၁ မတ် ၂၀၂၃)။  ၂၇ ဩဂုတ် ၂၀၂၃ တွင် ပြန်စစ်ပြီး။
ရူပဗေဒတွင် ဝတ္ထုတစ်ခု၏ **ဒြပ်ထု** ဆိုသည်မှာ ၎င်းဝတ္ထုအနေနှင့် အလျင်ပြောင်းနှုန်း (acceleration)ကို တောင့်ခံနိုင်မှု ပမာဏ ဟူသော စကေလာ တိုင်းဖွယ်ဖြစ်သည်။ ထို့ကြောင့် ဒြပ်ထုကြီးမားသော အရာတစ်ခု စတင်ရွေ့လျားအောင်၊ သို့မဟုတ် ရွေ့လျားမြဲ ဖြစ်နေလျင် ပိုမြန်အောင်၊ ပိုနှေးအောင်၊ ရပ်သွားအောင် ပြုလုပ်ရန် ပိုခက်ခဲမည်။ ဒြပ်ထုနည်းပါးသော အရာများ၏ လှုပ်ရှားမှု အခြေအနေကိုမူ အလွယ်တကူ ပြုလုပ်နိုင်ကြသည်။  

တနည်းအားဖြင့် ဒြပ်ထုဆိုသည်မှာ အရာဝတ္ထုအပေါ် အားတစ်ခုသက်ရောက်သောအခါ ရွေ့လျားမှုကို ဆန့်ကျင်ခုခံသည့် အတိုင်းအတာ ဖြစ်သည်။ အခြားအရာဝတ္ထုများဖြင့် အပြန်အလှန်ဒြပ်ဆွဲမှု၊ အလျင်ပြောင်းနှုန်း သို့မဟုတ် [[ဦးတည်ချက်]ပြောင်းလဲခြင်းကို ဆန့်ကျင်ခုခံမှုနှင့် နှိုင်းရသီအိုရီအရ စနစ်တစ်ခု၏ ဒြပ်ထု-စွမ်းအင် ပါဝင်မှု စသည်တို့ဖြင့် တိုင်းတာဆုံးဖြတ်သည်။ ဒြပ်ထု၏ နိုင်ငံတကာစံယူနစ်မှာ ကီလိုဂရမ်ဖြစ်သည်။

ကျွန်ုပ်တို့သည် ဝတ္ထုတစ်ခု၏ ဒြပ်ထုကို အလေးချိန်ပြီး သတ်မှတ်တွက်ချက်လေ့ရှိသော်လည်း ဒြပ်ထုသည် အလေးချိန်နှင့် မတူညီပါ။ ဝတ္ထုတစ်ခု၏ အလေးချိန်သည် ဒြပ်ဆွဲအားနည်းသည့် လကမ္ဘာပေါ်တွင် သေးငယ်ပြီး၊ ဒြပ်ဆွဲအား ပိုများသည့် ကမ္ဘာပေါ်တွင် ပိုများမည်ဖြစ်သည်။ သို့သော်လည်း ၎င်းအရာဝတ္ထု၏ ဒြပ်ထုသည် ပြောင်းလဲခြင်းမရှိပါ။ အလေးချိန်သည် အားတစ်မျိုးဖြစ်ပြီး ဒြပ်ထုဆိုသည်မှာ (ဒြပ်ဆွဲအားဆွဲငင်မှုဖြင့်)၎င်းအားကိုဖြစ်စေသော ဂုဏ်သတ္တိဖြစ်သည်။

နျူတန်ပျိုး ရူပဗေဒတွင် ဒြပ်ထုဆိုသည်မှာ အရာဝတ္ထုတစ်ခုတွင်ပါဝင်သော ဒြပ်**(mass)**ပမာဏဟု ယေဘုယျအားဖြင့်သတ်မှတ်နိုင်သည်။ သို့သော် ထူးရှားနှိုင်းရသီအိုရီက ပြဆိုသည်မှာ အလွန်မြင့်မားသည့်အရှိန်ဖြင့် ရွေ့လျားသည့်အခါ သို့မဟုတ် အက်တမ်အောက်အမှုန်လောကတွင် စွမ်းအင်သည် ဒြပ်ထု၏ ထပ်တိုးအရင်းအမြစ် တစ်ခုဖြစ်သည်။ ထို့ကြောင့် ရပ်တန့်နေသည့် မည်သည့်ဒြပ်ထုတူညီသော အရာဝတ္ထုများတွင်မဆို တူညီသော စွမ်းအင်ပမာဏရှိပြီး စွမ်းအင်ပုံစံအားလုံးသည် အားနှင့် ဒြပ်ဆွဲအားများကြောင့် အရှိန်ဖြစ်ပေါ်ခြင်းကို ဆန့်ကျင်ခုခံလိုသည့် သဘောရှိသည်။ သိပ္ပံပညာတွင် ဒြပ် ဆိုသည်မှာ မတိကျသည့် စကားလုံးဖြစ်ပြီး တိတိကျကျတိုင်းတာ၍ မရနိုင်ပါ။

ကိုးကား
-------

1. ↑  The definition of mass။
နျူကလိယအတွင်း၌ ပရိုတွန်တခုတည်း ရှိသရွေ့ ၎င်းသည် ဟိုက်ဒရိုဂျင်(H)ဖြစ်၏၊ နျူထရွန်တစ်ခုတည်း ပါရှိသော ဟိုက်ဒြိုဂျင်နျူကလိုဒ်နှင့် နျူထရွန်၂ခု ပရှိသော ဟိုက်ဒြိုဂျင်နျူကလိုဒ်တို့ ပေါင်းစည်းခြင်းဖြင့် ပရိုတွန်၂ ခု၊ နျူထရွန် ၂ ခု ရှိသော ဟီလီယမ်(He)အက်တမ် ဖြစ်ပေါ်သွားပုံ ဥပမာ။ ပိုလျှံသော နျူထရွန်တခုမှာမူ သတ်သတ် ထွက်ပေါ်လွတ်မြောက်သွား၏။
**အက်တမ်ဗဟိုဆံချင်း ပေါင်းစည်းမှု** (သို့) **နျူကလီးယား ပေါင်းစည်းမှု** (အင်္ဂလိပ်: nuclear fusion) ဆိုသည်မှာ ပြင်းထန်လှသော ဖိသိပ်မှုကြောင့် တခုထက်ပိုသော အက်တမ်ဗဟိုဆန်များက အချင်းချင်း ဖိသိပ်ပေါင်းစည်းလျက် ပရိုတွန်အရေအတွက် ပြောင်းလဲမှုကြောင့် အခြားဒြပ်စင် သဘောဆောင်သော ပိုကြီးမားလေးလံသည့် နျူကလိယတစ်ခု ဖြစ်ပေါ်လျက် စွမ်းအင်လည်း ဖြာထွက်သည့် ဖြစ်စဉ် ဖြစ်ပေသည်။ ဒြပ်သားအချို့က စွမ်းအင် အဖြစ်သို့ ပြောင်းလဲမှုများ ဆက်စပ်ပါဝင်တတ်သည်။

နျူကလီးယား ပေါင်းစည်းမှု အသွင်ကွဲအမျိုးမျိုး ရှိသေးသည်။ နေလုံးကြီးထံမှ ကမ္ဘာဂြိုဟ်ထံသို့ စွမ်းအင် ဖြာထွက်နေခြင်းမှာ နေ၏ အတွင်းဗဟို၌ နျူကလီးယားပေါင်းစည်းမှု တစ်မျိုး အစဉ်ဖြစ်ပျက်နေ၍ ဖြစ်သည်၊ ဟိုက်ဒြိုဂျင်ဗဟိုဆန် အချင်းချင်း ပေါင်းစည်းလျက် ဟီလီယမ်ဗဟိုဆန်များ အဖြစ်သို့ အစဉ် ဖိသိပ်ပေါင်း ပြောင်းလဲကာ လျှပ်စစ်သံလိုက်လှိုင်းအသွင်ဖြင့် စွမ်းအင် ဖြာထွက်နေခြင်း ဖြစ်သည်။

ကြယ်များအတွင်း ပေါင်းစည်းမှု
----------------------------

နေလုံးအတွင်း၌ ဖြစ်ပေါ်တတ်သော **ပရိုတွန်လုံးချင်း ပေါင်းစည်းမှု**မျိုး
နေထက် ဒြပ်ထုကြီးစွာ စုဝေးမိသော ကြယ်လုံးကြီးများအတွင်း အဓိက ဖြစ်ပျက်သော **ကာ-နိုက်-အောက် သံသရာ**ကို သရုပ်ပြပုံ
ကြယ်များ တောက်လောင်နေမှု၊ စွမ်းအင်ထုတ်လုပ်မှုမှာ နျူကလီးယား ပေါင်းစည်းမှုတို့ကြောင့် ဖြစ်သည်။

* နေထက် ဒြပ်ပမာဏ လျော့နည်းသော ကြယ်များနှင့် နေနှင့် ဒြပ်ပမာဏချင်း မတိမ်းမယိမ်း ရှိသော ကြယ်များ၏ အတွင်းပိုင်း၌ ဖြစ်ပျက်နေသည့် နျူကလီးယား ပေါင်းစည်းမှု အသွင်ကွဲမှာ **ပရိုတွန်လုံးချင်း ပေါင်းစည်းမှု** (**proton-proton chain** or **p-p chain**) ဖြစ်သည်။ တဆင့်ချင်းစီ၌ ပရိုတွန် အသစ်တလုံးချင်းသာ ပါဝင်လာသည့် ပေါင်းစည်းမှု ဖြစ်သည်။
* နေဒြပ်ထု၏ ၁.၃ ဆနှင့် အထက် ရှိသွားသော ကြယ်ကြီးများ၏ အတွင်းပိုင်း၌ ပိုမို အဖြစ်များသွားသည့် နျူကလီးယား ပေါင်းစည်းမှု အသွင်ကွဲမှာ **ကာ-နိုက်-အောက် သံသရာ** (**CNO cycle**) ဖြစ်သည်။ ကာဗွန် (C)၊ နိုက်ထြိုဂျင် (N)၊ အောက်စီဂျင် (O) ဗဟိုဆန်များအဖြစ် ပြောင်းချည်ပြန်ချည် ဖြစ်ပျက်လျက် စွမ်းအင် ဖြာထွက်ခြင်း ဖြစ်သည်။

အကိုးအကား
---------
|  |  |
| --- | --- |
|  | ဝစ်ရှင်နရီ၊ အခမဲ့အဘိဓာန်တွင် ***နွားနောက်*** ကို ရှာဖွေကြည့်ရှုပါ။ |

နွားနောက်အထီး
**နွားနောက်**သည် ကြီးမားသည့် မွေးမြူရေးနွားအမျိုးအစားဖြစ်ပြီး အိန္ဒိယ အရှေ့မြောက်ပိုင်း၊ ဘင်္ဂလားဒေ့ရှ်၊ မြန်မာပြည်မြောက်ပိုင်းနှင့် တရုတ် ယူနန်ပြည်နယ်တို့တွင် အဓိက မွေးမြူကြသည်။

မြန်မာနိုင်ငံတွင် နွားနောက်မွေးမြူမှု
-------------------------------------

ချင်းပြည်နယ်တွင် နွားနောက် မွေးမြူမှုအများဆုံးရှိသည့် မြို့နယ် များမှာ မင်းတပ်၊ မတူပီ၊ တီးတိန်၊ ထန်တလန်၊ ဟားခါး၊ ကန်ပက်လက်မြို့နယ်များဖြစ်ကြောင်းသိရသည်။ ချင်းပြည်နယ်မြို့တော် ဟားခါးဒေသတွင် နွားနောက်အရေအတွက် (၁၉၀၀)ခန့်ရှိကြောင်း မွေးမြူရေး နှင့်ကုသရေးဦးစီးဌာနမှသိရသည်။ နွားနောက်အကောင်(၅၀)အထက် မွေးသူလေးငါးဦးရှိသည်ဟုဆို သည်။ 

နွားနောက်ချည်တိုင်
နွားနောက်၊ ကျွဲ၊ နွားများအပြင် အိမ် မွေး တိရစြွာန်များ အနေဖြင့် ဝက်၊ ကြက်၊ ဘဲ၊ ခွေး များကို အဓိက မွေးမြူကြသည်။ နွားနောက်များကို အထူးသဖြင့် တန်ဖိုးထားကြပြီး အလေးထား မွေးမြုကြသည်။ လူတစ်ဦး၏ ပစ္စည်း ဥစ္စာချမ်းသာမှုကို ၎င်း၏ နွားနောက် ပိုင်ဆိုင်မှုအပေါ်၌ ပို၍ အသိအမှတ် ပြုကြသည်။ နွားနောက်များသည် မြန်မာပြည် တစ်ဝှမ်းလုံးတွင် ချင်းတောင်၌သာ တွေ့ရသဖြင့် ရှားပါးသည့်၊ ချင်းလူမျိုးတို့၏ အမှတ်လက္ခဏာ တစ်ခုပင် ဖြစ်သည်။ ယခင် ကာလများ၌ တောထဲ တောင်ထဲ၌ လွှတ်ထားကြပြီး နွားနောက်ကျောင်းသူ (တစ်ရွာလုံး လူထုမှ တာဝန်အဖြင့် ပေးရခြင်းဖြစ်ပြီး ၎င်းမှ တိရစ္ဆာန်များ၏ အခြေအနေများကို စောင့်ကြည့်ကြရသည်။ တန်ဖိုး အနေဖြင့် နွားနောက်များ မွေးလာသောအခါ နွားနောက်အဖြင့် သော်လည်းကောင်း၊ စပါးများအဖြင့် သော်လည်းကောင်း ပေးရသည်။) မှသာ လိုက်လံ၍ ထိန်းကျောင်းရသည်။‌

အကိုးအကား
---------

1. ↑  ဖိႏွိပ္ခ်ဳပ္ခ်ယ္မႈမ်ားမွ လြန္ေျမာက္လာၿပီျဖစ္ေသာ္လည္း စာေပလြတ္လပ္ခြင့္မွာ အျပည့္အ၀မရရွိေသးဟုဆို | Hotnews Weekly Journal[*လင့်ခ်သေ*]
**တင်မောင်နီ** (၅ မေ ၁၉၃၈–၂ ဧပြီ ၁၉၇၄) သည် မြန်မာလူမျိုးရေကူးအားကစားသမား ဖြစ်သည်။ သူသည် အိုလံပစ်ပြိုင်ပွဲနှစ်ခုတွင် ဝင်ရောက်ယှဉ်ပြိုင်ခဲ့သည်။ တင်မောင်နီကို ကချင်ပြည်နယ်၊ ဗန်းမော်မြို့၌ ဖွားမြင်ခဲ့သည်။ မွေးချင်း ငါးယောက်ရှိပြီး လေးယောက်မြောက်သား ဖြစ်သည်။ ၂၀၂၃ခုနှစ် စိန်ရတုလွတ်လပ်ရေးနေ့တွင် နိုင်ငံတော်မှ ဝဏ္ဏကျော်ထင်ဘွဲ့ ချီးမြှင့်ခံရသည်။

ရေကူးသမားဘဝ
-----------

တင်မောင်နီသည် ဒေသရှိ ရေကူးပြိုင်ပွဲများတွင် အနိုင်များရရှိခဲ့ပြီးနောက် အသက် ၁၅ နှစ်အရွယ်တွင် သူ၏ ရေကူးသမားဘဝသည် စတင်ခဲ့သည်။ ၁၉၅၈တွင် သူသည် တက္ကသိုလ်ဝင်တန်းစာမေးပွဲပြီးဆုံးပြီးနောက် ရန်ကုန်တက္ကသိုလ်သို့ တက်ရောက်ခဲ့သည်။

သူသည် ပထမနှစ်ကျောင်းသားဘဝတွင် ရန်ကုန်ကလပ်ပေါင်းစုံရေကူးပြိုင်ပွဲတွင် ဝင်ရောက်ယှဉ်ပြိုင်ခဲ့သည်။ သူသည် ထိုပြိုင်ပွဲတွင် မီတာ ၁၀၀၊ ၂၀၀၊ ၄၀၀၊ ၈၀၀ ပြိုင်ပွဲများတွင် စံချိန်ချိုးနိုင်ခဲ့သည်။

၁၉၅၉ ခုနှစ်တွင် ဂျပန်လူမျိုး ရေကူးနည်းပြ မဆွတ်အိဒ သည် သူ၏ နည်းပြဖြစ်လာပြီး သူသည် ဘန်ကောက်မြို့တွင် ကျင်းပခဲ့သည့် အရှေ့တောင်အာရှ ဆီးဂိမ်းပြိုင်ပွဲတွင် ဝင်ရောက်ယှဉ်ပြိုင်ခဲ့သည်။ ထို့ပြင်ပွဲတွင် မီတာ ၁၀၀ နှင့် ၂၀၀ အလွတ်ကူးပြိုင်ပွဲများတွင် စံချိန်သစ် တင်နိုင်ခဲ့သည်။

၁၉၆၀ ခုနှစ်တွင် သူသည် ရောမအိုလံပစ်ပြိုင်ပွဲတွင် ဝင်ရောက်ယှဉ်ပြိုင်ခဲ့ပြီး မီတာ ၂၀၀၊ ၄၀၀၊ ၁၅၀၀ ပြိုင်ပွဲများတွင် ရွှေဆုများ ရခဲ့သည်။ အင်ဒိုနီးရှားနိုင်ငံ၊ ဂျာကာတာမြို့တွင် ကျင်းပသည့် ဒုတိယအကြိမ် အရှေ့တောင်အာရှဆီးဂိမ်းပြိုင်ပွဲတွင် မီတာ ၂၀၀ ပြိုင်ပွဲ၌ ငွေတံဆိပ်ဆု ရခဲ့သည်။

၁၉၆၁ ခုနှစ်တွင် တင်မောင်နီသည် အစ္စရေးနိုင်ငံ၌ ကျင်းပသည့် Hapoel Celebration တွင် ဝင်ရောက်ယှဉ်ပြိုင်ခဲ့ပြီး မီတာ ၁၅၀၀ ပြိုင်ပွဲတွင် ရွှေတံဆိပ်ဆုနှင့် မီတာ ၂၀၀၊ ၄၀၀ ပြိုင်ပွဲများတွင် ငွေတံဆိပ်ဆုများ ရခဲ့သည်။

၁၉၆၁ ခုနှစ် SEAP ဂိမ်း (ရန်ကုန်) ပြိုင်ပွဲတွင် အလွတ်ကူးပုံစံပြိုင်ပွဲ၌ မီတာ ၁၅၀၀၊ ၂၀၀၊ ၄၀၀ ပြိုင်ပွဲများတွင် ရွှေတံဆိပ်ရခဲ့ပြီး မီတာ ၄၀၀ ပြိုင်ပွဲတွင် စံချိန်သစ်တင်နိုင်ခဲ့သည်။

၁၉၆၂ ခုနှစ်တွင် သူသည် အာဆီယံအိုလံပစ်ဂိမ်းပြိုင်ပွဲ၌ မီတာ ၁၅၀၀၊ ၄၀၀ အလွတ်ကူးပြိုင်ပွဲများတွင် ရွှေတံဆိပ်ဆု ရခဲ့သည်။ မီတာ ၂၀၀ ပြိုင်ပွဲတွင် ကြေးတံဆိပ်ရခဲ့သည်။

တင်မောင်နီသည် ၁၉၆၄ ခုနှစ် တိုကျိုအိုလံပစ်ပြိုင်ပွဲတွင် ဝင်ရောက်ယှဉ်ပြိုင်ခဲ့သည်။

ကိုးကား
-------

1. ↑  မော်ကွန်းတင်ပြီးမိတ္တူ။ *Olympics at Sports-Reference.com*။ Sports Reference LLC။ 18 April 2020 တွင် မူရင်းအား မော်ကွန်းတင်ပြီး။  1 June 2012 တွင် ပြန်စစ်ပြီး။
2. ↑  မြန်မာ့အလင်းသတင်းစာ (၄.၁.၂၀၂၃)။
3. ↑  "တင်မောင်နီ (ရေကူး) ၏ အောင်မြင်မှုများ"၊ *Burma Irrawaddy*၊ 4 July 2014။ 13 July 2019 တွင် ပြန်စစ်ပြီး။ Archived from the original on 29 August 2014။
**နာရာပွန်ချန်အိုချာ** (အင်္ဂလိပ်: Naraporn Chan-o-cha) သည် ထိုင်းနိုင်ငံဝန်ကြီးချုပ်​ဟောင်း ပရာယွတ်ချန်အိုချာ၏ ဇနီးဖြစ်သည်။ ယခင်က ချူလာလောင်ကွန်းတက္ကသိုလ်မှ တွဲဖက်ပါမောက္ခတစ်ဦးဖြစ်သည်။

ငယ်ဘဝနှင့်ပညာရေး
----------------

နာရာပွန်အား ၁၉၅၄ခုနှစ် ဇွန်လ ၂၀ရက်တွင် ထိုင်းနိုင်ငံတောင်ဘက်အစွန်ရှိ နရသီဝပ်ပြည်နယ်၌ ဖွားမြင်ခဲ့သည်။ ဖခင်ဖြစ်သူမှာ နရသီဝပ်ပြည်နယ် အုပ်ချုပ်ရေးမှူးနှင့် ရဲမှူးကြီး ချာမရတ် ရော့ချနချန်ဖြစ်ကာ မိခင်ဖြစ်သူမှာ ဆုသင် ရော့ချနချန်ဖြစ်သည်။ စိန့်ဂျိုးဇက်ကျောင်းတွင် အထက်တန်းကို တက်ခဲ့သည်။ ထို့နောက် ဘန်ကောက်ရှိ ဓမ္မသတ်တက္ကသိုလ် မှ ဘွဲ့ရရှိခဲ့သည်။ ထို့နောက် မဟီတလတက္ကသိုလ် မှ ဘွဲ့လွန် ရရှိခဲ့သည်။

အလုပ်အကိုင်
-----------

တွဲဖက်ပါမောက္ခ နာရာပွန်ချန်အိုချာသည် ချူလာလောင်ကွန်းတက္ကသိုလ် ဘာသာစကားသင်တန်းကျောင်း၌ စီမံကိန်းနှင့် စီမံရေးရာ ဒုတိယညွှန်ကြားရေးမှူးအဖြစ် ဆောင်ရွက်ခဲ့သည်။ ၎င်းဆောင်ရွက်ခဲ့သော တာဝန်များအနက် ၁၉၉၉ခုနှစ်နှင့် ၂၀၀၅ခုနှစ်များတွင် ဆောင်ရွက်ခဲ့သော အင်္ဂလိပ်စာအား နိုင်ငံခြားဘာသာစကားတစ်ခုအဖြစ် သင်ကြားရေး၊ အပြည်ပြည်ဆိုင်ရာ ဆရာများအသင်း၏ ကော်မတီအဖွဲ့ဝင်နှင့် ၂၀၀၁ခုနှစ်နှင့် ၂၀၀၃ခုနှစ်တွင် ဆောင်ရွက်ခဲ့သည့် ထိုင်းမင်းသမီး ဂယ်လ်ယာနီ ဝါယာနာ၏ ပံ့ပိုးမှုဖြင့် ဖွင့်လှစ်ထားသော ထိုင်းနိုင်ငံအင်္ဂလိပ်စာသင်ကြားရေးဆရာများအသင်း၏ ဥက္ကဋ္ဌအဖြစ် ဆောင်ရွက်ခဲ့မှုများသည် ထင်ရှားသည်။ ချူလာလောင်ကွန်းတက္ကသိုလ်မှ ထ့က်လာပြီးနောက် မျက်မမြင်ဖောင်ဒေးရှင်းအတွက်လည်း လုပ်ကိုင်ခဲ့သည်။

### စစ်ဦးစီးချုပ်၏ဇနီး

ခင်ပွန်းဖြစ်သူ ကာကွယ်ရေးဦးစီးချုပ်ဖြစ်လာချိန်တွင် နာရာပွန်သည် ထိုင်းတပ်မတော် ဇနီးများအသင်း၏ ဥက္ကဋ္ဌအဖြစ် ဆောင်ရွက်ခဲ့သည်။

ဗိုလ်ချုပ်ကြီး ပရာယွတ်နှင့် ဇနီးသည်
### နိုင်ငံတော်ဝန်ကြီးချုပ်၏ဇနီး

၎င်း၏ ခင်ပွန်းဖြစ်သူ ဗိုလ်ချုပ်ကြီး ပရာယွတ်ချန်အိုချာသည် ၂၀၁၄ခုနှစ်တွင် အစိုးရထံမှ အာဏာသိမ်းယူခဲ့ပြီးနောက် ထိုင်းနိုင်ငံ၏ (၂၉)ယောက်မြောက် ဝန်ကြီးချုပ်အဖြစ် တာဝန်ယူခဲ့သည်။ ထိုအချိန်မှစ၍ နာရာပွန်သည် ဝန်ကြီးချုပ်၏ ဇနီးဖြစ်လာခဲ့သည်။ သူသည် ခင်ပွန်းသည်သွားရောက်သည့် ပြည်ပနိုင်ငံများသို့ နိုင်ငံတော်အဆင့်ခရီးစဉ်များတွင် အမြဲတမ်းနီးပါး လိုက်ပါလေ့ရှိသည်။

အိန္ဒိယနိုင်ငံခရီးစဉ်အတွင်း တွေ့ရသော ပရာယွတ်နှင့် နာရာပွန်

မိသားစုဘဝ
---------

ချူလာလောင်ကွန်းတက္ကသိုလ်တွင် အင်္ဂလိပ်စာသင်ကြားစဉ်က ဆုံတွေ့ခဲ့သော ပရာယွတ်ချန်အိုချာနှင့် ၁၉၈၄ခုနှစ် ဇွန်လ ၂၂ရက်နေ့တွင် လက်ထပ်ခဲ့သည်။ ၎င်းတို့ဇနီးမောင်နှံတွင် *တည* နှင့် *နစ်သ* ဟုအမည်ရသော အမြွှာသမီးနှစ်ယောက် ထွန်းကားခဲ့သည်။

ကိုးကား
-------

1. ↑  สุภาพสตรีหมายเลขหนึ่ง"รศ.นราพร จันทร์โอชา (in ထိုင်းဘာသာစကား)။ Post Today (24 August 2014)။ 3 January 2022 တွင် မူရင်းအား မော်ကွန်းတင်ပြီး။
2. ↑  "မြန်မာ့အလင်းသတင်းစာ (၉ အောက်တိုဘာ ၂၀၁၄)"။